**Informatīvais ziņojums**

**Par papildu finansējumu sabiedriskā transporta pakalpojumu nodrošināšanai 2018.gadā**

Lai atbilstoši Sabiedriskā transporta pakalpojumu likumā noteiktajam nodrošinātu iedzīvotājiem pieejamus sabiedriskā transporta pakalpojumus, VSIA “Autotransporta direkcija” ir piešķīrusi tiesības sniegt sabiedriskā transporta pakalpojumus 2018.gadā par kopējo apjomu 85,63 milj. km. Kopumā valsts pasūtījumu sabiedriskā transporta pakalpojumu sniegšanā veic 26 pārvadātāji ar kuriem noslēgti 60 līgumi par pasažieru pārvadājumiem ar autobusiem, un divi pārvadātāji, kas veic pasažieru pārvadājumus pa dzelzceļu.

Pamatojoties uz Sabiedriskā transporta pakalpojumu likumu un saskaņā ar Ministru kabineta 2015.gada 28.jūlija noteikumu Nr.435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” (turpmāk – Ministru kabineta noteikumi Nr.435) 2.1.apakšpunktu, sabiedriskā transporta pakalpojumu sniedzējiem kompensē zaudējumus, kas radušies, ja ar sabiedriskā transporta pakalpojumu pasūtījuma līguma izpildi saistītās nepieciešamās izmaksas pārsniedz gūtos ieņēmumus.

Valsts budžeta programmā 31.00.00 “Sabiedriskais transports” ir izveidota apakšprogramma 31.06.00 “Dotācija zaudējumu segšanai sabiedriskā transporta pakalpojumu sniedzējiem” (turpmāk – apakšprogramma 31.06.00) un apakšprogramma 31.07.00 “Dotācija sabiedriskā transporta pakalpojumu sniedzējiem ar braukšanas maksas atvieglojumiem saistīto zaudējumu segšanai” (turpmāk – apakšprogramma 31.07.00), no kurām Satiksmes ministrija, atbilstoši finansēšanas plānam un Sabiedriskā transporta padomes lēmumiem, katru mēnesi pārskaita finansējumu pārvadātājiem un vienu reizi ceturksnī – republikas pilsētu pašvaldībām.

Atbilstoši Ministru kabineta noteikumu Nr.435 17.punktā noteiktajam, ja gadskārtējā valsts budžeta likumā piešķirtie valsts budžeta līdzekļi nav pietiekami sabiedriskā transporta pakalpojumu sniegšanā radušos zaudējumu segšanai, Sabiedriskā transporta padome pārskata:

1) plānotā reģionālās nozīmes maršrutu tīkla apjomus nākamajam gadam (kilometrus);

2) plānotos tarifus nākamajam gadam (braukšanas maksu);

3) sabiedriskā transporta pakalpojumu pasūtījuma līgumos un normatīvajos aktos paredzētās, bet ieviešanas termiņus nesasniegušās kvalitātes prasības sabiedriskā transporta pakalpojumam.

Saskaņā ar Ministru kabineta noteikumu Nr.435 18.punktu, ja pēc minēto pasākumu veikšanas Satiksmes ministrijas valsts budžeta programmā 31.00.00 “Sabiedriskais transports” nepietiek līdzekļu, lai pilnībā kompensētu zaudējumus un izdevumus, par nepieciešamo reģionālās nozīmes maršrutu tīkla apjomu, finansējuma apmēru un finansējuma avotu lemj Ministru kabinets.

Atbilstoši Sabiedriskā transporta padomes 2018.gada 1.jūnija sēdē nolemtajam (prot. Nr.5 §4), Satiksmes ministrija sadarbībā ar VSIA “Autotransporta direkcija” ir sagatavojusi Informatīvo ziņojumu ar lūgumu piešķirt papildus finansējumu sabiedriskā transporta pakalpojumu nodrošināšanai 2018.gadā, pievienojot detalizētu izvērtējumu par paveiktajiem pasākumiem valsts budžeta izdevumu samazināšanai.

1. **Valsts budžeta finansējums sabiedriskā transporta pakalpojumu sniegšanai**

Lai nodrošinātu sabiedriskā transporta pakalpojumu sniedzējiem – reģionālās nozīmes pārvadājumos ar autobusiem, reģionālās nozīmes pārvadājumos ar vilcienu, un republikas pilsētās pārvadājumos saistībā ar zaudējumiem par maršrutu daļu, kas ir ārpus pilsētas administratīvās teritorijas, ja šī maršruta daļa ir vairāk kā 30% no kopējā maršruta garuma, un personu ar invaliditāti pārvadāšanu, – Ministru kabineta noteikumu Nr.435 2.1. un 2.5.apakšpunktā noteikto zaudējumu kompensēšanu no valsts budžeta apakšprogrammas 31.06.00 un 31.07.00, faktiskais pieejamais finansējums zaudējumu segšanai 2018.gadā ir 61 598 128 *euro, t.i.*:

- apakšprogrammā 31.06.00 – 37 954 220 *euro*;

- apakšprogrammā 31.07.00 – 23 643 908 *euro.*

Sabiedriskā transporta pakalpojumu sniedzēju precizētās[[1]](#footnote-1) prognozes liecina, ka kompensējamie zaudējumu apmēri, tai skaitā valsts garantētā peļņa, varētu sasniegt vismaz 73 496 487 *euro*, attiecīgi kopējo prognozēto no valsts budžeta nekompensēto zaudējumu apmērs ir 11 898 359 *euro.*

Ņemot vērā faktiskos 2018.gada 1.pusgada rezultātus, kā arī pamatotos objektīvos apstākļus saistībā ar nodokļu un preču / pakalpojumu cenu izmaiņām, biļešu ieņēmumu pieaugumu, kā arī normatīvajos aktos un līgumos noteiktās prasības, VSIA “Autotransporta direkcija” pārskatīja prognozes, kā rezultātā kopējais 2018.gadā kompensējamais zaudējumu apmērs varētu sasniegt 70 838 052 *euro* (tai skaitā valsts garantētā peļņa), tādējādi aprēķinātais kopējais papildus nepieciešamais finansējums, lai nodrošinātu sabiedriskā transporta pakalpojumu nepārtrauktību un pakalpojumu apjomu atbilstoši iedzīvotāju pieprasījumam pēc 1.pusgada rezultātiem bija 9 239 924 *euro*.

Analizējot finansējuma apmēru, kas piešķirts no valsts budžeta, neņemot vērā publiskās lietošanas dzelzceļa infrastruktūras izdevumus, laika posmā no 2014.gada līdz 2018.gadam (skatīt 1.tabulu), ir secināms, ka tas tikai atsevišķos gados ir bijis pietiekams.

Finansējuma nepietiekamības iemesli:

VSIA “Autotransporta direkcija” Ministru kabineta noteikumu Nr.435 12., 13. un 15.punktā noteiktajā kārtībā katru gadu apzina sabiedriskā transporta pakalpojumu sniedzēju plānotās izmaksas, kas atbilst katram kalendārajam gadam apstiprinātajam maršrutu tīklam. Ievērojot sabiedriskā transporta pakalpojumu sniedzēju pamatoto izdevumu apjomu, tiek sastādīta kopējā nepieciešamā finansējuma prognoze sabiedriskā transporta pakalpojumu nodrošināšanai, ņemot vērā tostarp izmaiņas nodokļu politikā vai inflāciju. Tomēr valsts budžeta finansējums kārtējam kalendāra gadam tiek piešķirts, ņemot vērā apstiprināto vidēja termiņa budžeta ietvaru, nevis atbilstoši sabiedriskā transporta pakalpojumu sniegšanai plānotajam zaudējumu apmēram (skatīt 1.attēlu). Turklāt, piešķirot ikgadējo valsts budžeta finansējumu, atsevišķos gadījumos, netiek ievērtētas kopējās izmaiņas, piemēram, nodokļu likumdošanas vai cenu izmaiņas.

Vienlaikus jāatzīmē, ka, saskaņā ar Ministru kabineta noteikumu Nr.435 37.1.1.apakšpunktu, pārvadātāji pasūtītājam par pārskata periodu (kalendāro gadu) informāciju iesniedz līdz kārtējā gada 1.maijam vai pasūtītāja noteiktajā termiņā. Līdz ar to faktisko zaudējumu aprēķina un precizējumu rezultātā no tekošā gada piešķirtā finansējuma bieži vien ir jākompensē iepriekšējā perioda nesegtie zaudējumi (rodas nepietiekamas bāzes dēļ vai būtisku lēmumu pieņemšanas rezultātā[[2]](#footnote-2)), līdz ar to piešķirtais valsts budžeta finansējums tekošajā gadā ir nepietiekams, tādējādi no valsts budžeta tiek pieprasīts papildus finansējums gan iepriekšējo gadu (periodu), gan tekošā gada zaudējumu kompensēšanai.

1.tabula

**Valsts budžeta bāzes finansējums apakšprogrammās 31.06.00 un 31.07.00, papildus piešķirtais finansējums, kā arī finansējuma segums pār aprēķinātajiem un kompensējamajiem zaudējumiem sabiedriskā transporta pakalpojumu sniegšanā**

|  |  |  |  |  |  |
| --- | --- | --- | --- | --- | --- |
|  | 2014.gads | 2015.gads | 2016.gads | 2017.gads | 2018.gada plāns |
| Valsts budžeta bāzes finansējums | 40.52 | 53.72 | 53.80 | 57.42 | 61.60 |
| Papildus piešķirtais finansējums, tai skaitā par iepriekšējo periodu nesegtajiem zaudējumiem | 11.507 | 2.171 |  | 10.264 |  |
| Valsts budžeta bāzes finansējuma segums pār kompensējamiem zaudējumiem | 84% | 96% | 90% | 88% | 84% |
| Papildus piešķirtais finansējums, tai skaitā par iepriekšējo periodu nesegtajiem zaudējumiem | 24% | 4% | 0% | 16% | - |

Sabiedriskā transporta pakalpojumu sniedzēju sagatavotās prognozes kārtējam kalendārajam gadam un VSIA “Autotransporta direkcija” veiktās korekcijas attiecībā uz prognozēm aptuveni atbilst faktiskajam rezultātam, t.i., faktiskajiem aprēķinātajiem un kompensējamajiem zaudējumiem, tostarp valsts garantētā peļņa (skatīt 1.attēlu)[[3]](#footnote-3).

1.attēls

Taču, ņemot vērā ikgadējā valsts budžetā piešķirto nepietiekamo finansējumu, tiek apdraudēta sabiedriskā transporta pakalpojumu nepārtrauktība un atsevišķos reģionos maršrutu tīkla apjoma samazināšanas rezultātā tiek ierobežotas vai liegtas pārvietošanās iespējas pakalpojuma saņēmējiem (iedzīvotājiem). Turklāt tiek pārkāpta sabiedriskā transporta pakalpojumu sniedzēju tiesiskā paļāvība, ka par sniegto pakalpojumu, ko nosaka sabiedriskā transporta pakalpojumu līgumā noteiktais pakalpojumu pasūtījums, tiks veikta atbilstoša un savlaicīga samaksa.

2018.gada 1.ceturksnī, izpildot sabiedriskā transporta pakalpojumu pasūtījuma līgumus, sabiedriskā transporta pakalpojumu sniedzējiem reģionālajā satiksmē ar autobusiem varēja kompensēt tikai 76%[[4]](#footnote-4) no kopējiem aprēķinātajiem kompensējamajiem zaudējumiem. Lai nodrošinātu finansējuma segumu atbilstoši aprēķinātajiem zaudējumiem un nepieļautu sabiedriskā transporta pakalpojumu pārtraukšanu vai daļēju izpildi, Satiksmes ministrija ierosināja un Sabiedriskā transporta padome atbalstīja priekšlikumu grozīt finansēšanas plānu, pārceļot no 2018.gada beigām uz 2018.gada 2.ceturksni un jūlija mēnesi finansējumu 4 500 000 *euro* apmērā, tādējādi par 2018.gada 1.pusgadu vidējais zaudējumu segums autobusu satiksmē sasniedza 89%. Tomēr jau šobrīd finansēšanas plānā 2018.gadam decembrī finansējums no 31.06.00 apakšprogrammas sabiedriskā transporta pakalpojumu sniedzējiem ar autobusiem vairs nav pieejams, bet novembrī tikai 464 267 *euro*.

**II. Sabiedriskā transporta pakalpojumu zaudējumus ietekmējošie apstākļi**

Jau no 2014.gada sabiedriskā transporta pakalpojumu nozarei valsts budžeta (bāzē) piešķirtie līdzekļi ir nepietiekami faktisko sabiedriskā transporta pakalpojumu zaudējumu kompensēšanai.

Atbilstoši Ministru kabineta noteikumu Nr.435 2.1.apakšpunktam un sabiedriskā transporta pakalpojumu sniedzējiem kompensē zaudējumus, kas radušies, ja ar sabiedriskā transporta pakalpojumu pasūtījuma līguma izpildi saistītās nepieciešamās izmaksas pārsniedz gūtos ieņēmumus, vai atbilstoši minēto noteikumu 56.punktam – sabiedriskā transporta pakalpojumu sniedzējiem kompensācijas aprēķināšanas kārtība ir noteikta kā līgumcena sabiedriskā transporta pakalpojumu līgumā.

Jāatzīmē arī fakts, ka laika posmā no 2014.gada līdz 2017.gadam sabiedriskā transporta pakalpojumu sniedzēju aprēķināti zaudējumi (bez valsts garantētās peļņas) ir pieauguši un mainījušies sekojošos ieņēmumu un izdevumu parametros (skatīt 2. un 3.tabulu).

Ievērojot ziņojuma 2.tabulā norādīto, var secināt, ka laika posmā no 2014.gada līdz 2017.gadam reģionālās nozīmes pārvadājumos ar autobusiem biļešu ieņēmumu apjoms ir samazinājies par 3 milj. *euro*, savukārt izmaksas pieaugušas par 1,45 milj. *euro*. Ieņēmumi 2018.gadam faktiski tiek plānoti 2017.gada apjomā, un kā liecina 2018.gada 1.pusgada dati, tad ieņēmumi, salīdzinot datus ar 2017.gada 1.pusgadu, ir palielinājušies vismaz 2% apmērā jeb 0,283 milj. *euro*. Savukārt izdevumi tiek plānoti, ievērojot izmaiņas normatīvajos aktos un tirgus cenās (plašāks izklāsts ziņojuma 9. lapā).

Zaudējumu aprēķins balstīts uz Ministru kabineta noteikumu Nr.435 51. un 56.punktā noteikto kārtību, ievērojot arī to, ka atsevišķi sabiedriskā transporta pakalpojumu pasūtījuma līgumi ir noslēgti, pamatojoties uz kompensācijas apmēra (līgumcenas) noteikšanas kārtību, līdz ar to zaudējumi nav noteikti kā starpība starp izdevumiem un ieņēmumiem.

2.tabula

**Ieņēmumu un izdevumu izmaiņas laika periodā no 2014.gada līdz 2018.gadam reģionālajā autobusu satiksmē**

|  |  |  |  |  |  |  |
| --- | --- | --- | --- | --- | --- | --- |
|   | 2014.gads | 2015.gads | 2016.gads | 2017.gads[[5]](#footnote-5) | 2018.gads pārvadātāju plāns | 2018.gads ATD aprēķins |
| Biļešu ieņēmumi  | 39 162 545 | 37 738 439 | 36 578 317 | 36 107 022 | 35 843 894 | 36 097 777 |
| izmaiņas pret iepriekšējo periodu |  | -3.64% | -3.07% | -1.29% | -0.73% | -0.03% |
| Degvielas izmaksas | 19 310 553 | 15 895 709 | 14 156 835 | 15 126 156 | 16 777 463 | 16 777 463 |
| izmaiņas pret iepriekšējo periodu |  | -17.68% | -10.94% | 6.85% | 10.92% | 10.92% |
| Atalgojums transportlīdzekļu vadītājiem un VSAOI | 16 994 078 | 18 155 680 | 18 700 971 | 19 775 071 | 20 991 484 | 20 991 484 |
| izmaiņas pret iepriekšējo periodu |  | 6.84% | 3.00% | 5.74% | 6.15% | 6.15% |
| Izdevumi par autoostu pakalpojumiem | 3 775 027 | 4 170 054 | 4 697 586 | 4 775 415 | 4 850 188 | 4 850 188 |
| izmaiņas pret iepriekšējo periodu |  | 10.46% | 12.65% | 1.66% | 1.57% | 1.57% |
| Sabiedrisko transportlīdzekļu nolietojums un amortizācija | 6 106 837 | 6 950 560 | 6 870 161 | 7 319 830 | 7 923 695 | 7 923 695 |
| izmaiņas pret iepriekšējo periodu |  | 13.82% | -1.16% | 6.55% | 8.25% | 8.25% |
| Kopējie pārējie izdevumi | 28 521 055 | 28 100 708 | 28 767 987 | 29 162 281 | 29 918 358 | 28 255 196 |
| izmaiņas pret iepriekšējo periodu |  | -1.47% | 2.37% | 1.37% | 2.59% | -3.11% |
| Kopējie zaudējumi[[6]](#footnote-6) | 32 848 300[[7]](#footnote-7) | 35 522 801 | 36 140 817 | 39 206 286 | 43 684 765 | 42 700 249 |
| izmaiņas pret iepriekšējo periodu |  | 8.14% | 1.74% | 8.48% | 11.42% | 8.91% |

Ieņēmumu izmaiņas ir saistītas ar pasažieru skaita samazinājumu, jo pasažieru skaits pēdējos septiņos gados ir būtiski mainījies (skatīt 2.attēlu). To ietekmē gan demogrāfiskā situācija, gan iedzīvotāju emigrācija (valsts pamešana) un migrācija (iedzīvotāju migrācija no laukiem uz pilsētvidi), “nelegālo” pasažieru pārvadātāju piedāvātie pakalpojumi, gan degvielas cenu un iedzīvotāju labklājības jautājums, kad daļa pasažieru izvēlas pārvietoties ar privāto transportu. Vidējais pasažieru skaita kritums reģionālā satiksmē ar autobusiem ir 4% gadā, bet dzelzceļa pārvadājumos samazinājums ir aptuveni 2,4%. Tomēr 2017.gadā straujais kritums ir mazinājies un saskaņā ar 2018.gada 1.pusgadā apkopoto informāciju pārvadāto pasažieru skaits pat nedaudz pieaug, kā rezultātā ieņēmumi stabilizējušies, tāpēc 2018.gadā pastāv optimistiska prognoze, ka ieņēmumi varētu tuvināties 2017.gada apjomam.

2.attēls

Reģionālās nozīmes pārvadājumos ar autobusiem izmaksu pozīcijas, kas būtiski mainās (pieaug/samazinās), kopējo izmaksu apjomā sastāda vismaz 62%, un minētās izmaksu izmaiņas tiek pamatotas ne tikai tirgus cenu svārstībām, bet arī ar prasībām un izmaiņām normatīvajos aktos, piemēram, saistībā ar personu ar funkcionāliem traucējumiem atvieglotu iekļūšanu sabiedriskajā transportlīdzeklī, prasības iekārtām (kases aparātiem), kuras nepieciešamas sabiedriskā transporta pakalpojumu nodrošināšanā, kā arī nodokļu likumdošanas izmaiņas.

Savukārt attiecībā uz reģionālās nozīmes pārvadājumiem pa dzelzceļu ieņēmumu samazinājums laika posmā no 2014.gda līdz 2017.gadam ir bijis 1 milj. *euro* apmērā, savukārt izmaksas (izņemot dzelzceļa infrastruktūru) palielinājušās 2,4 milj. *euro* apmērā. Attiecībā uz 2018.gadu ieņēmumu prognozes ir pozitīvākas nekā plānots, jo saskaņā ar 2018.gada 1.pusgada datiem reģionālās nozīmes pārvadājumos ar vilcienu, salīdzinot ar 2017.gada 1.pusgada datiem, biļešu ieņēmumu palielinājušies par 5% jeb par 0,483 milj. *euro*. Savukārt izmaksas plānots palielināt par 3 milj. *euro*, tomēr būtiskāko izmaksu pieaugumi un to kompensēšanas nepieciešamība izklāstīti ziņojuma 9.-15.lapā.

3.tabula

**Ieņēmumu un izdevumu izmaiņas laika periodā no 2014.gada līdz 2018.gadam reģionālajā vilcienu satiksmē**

|   | 2014.gads | 2015.gads | 2016.gads | 2017.gads | 2018.gads pārvadātāju plāns | 2018.gads ATD aprēķins |
| --- | --- | --- | --- | --- | --- | --- |
| Biļešu ieņēmumi  | 19 918 270 | 19 448 558 | 18 730 789 | 18 862 641 | 19 026 612 | 19 206 763 |
|  izmaiņas pret iepriekšējo periodu |  | -2.36% | -3.69% | 0.70% | 0.87% | 1.82% |
| Dīzeļdegvielas izmaksas | 2 307 118 | 1 759 247 | 1 691 208 | 1 986 373 | 2 377 676 | 2 377 676 |
|  izmaiņas pret iepriekšējo periodu |   | -23.75% | -3.87% | 17.45% | 19.70% | 19.70% |
| Elektroenerģijas izmaksas | 3 695 072 | 3 686 093 | 3 551 784 | 3 268 643 | 3 437 888 | 3 267 888 |
| izmaiņas pret iepriekšējo periodu  |   | -0.24% | -3.64% | -7.97% | 5.18% | -0.02% |
| Atalgojums citiem darbiniekiem un VSAOI | 6 955 790 | 8 331 332 | 6 408 999 | 6 339 860 | 6 938 909 | 6 938 909 |
|  izmaiņas pret iepriekšējo periodu |  | 19.78% | -23.07% | -1.08% | 9.45% | 9.45% |
| Remonta izmaksas \* | 3 997 392 | 1 061 775 | 3 087 925 | 3 312 874 | 3 566 709 | 3 566 709 |
|  izmaiņas pret iepriekšējo periodu |  | -73.44% | 190.83% | 7.28% | 7.66% | 7.66% |
| Sabiedrisko transportlīdzekļu nolietojums un amortizācija | 1 433 729 | 1 733 669 | 2 035 376 | 2 477 112 | 2 703 169 | 2 703 169 |
|  izmaiņas pret iepriekšējo periodu |  | 20.92% | 17.40% | 21.70% | 9.13% | 9.13% |
| Citi pamatlīdzekļi (biļešu uzskaites sistēma) | 220 377 | 356 659 | 398 436 | 534 467 | 706 985 | 706 985 |
|  izmaiņas pret iepriekšējo periodu |  | 61.84% | 11.71% | 34.14% | 32.28% | 32.28% |
| Administrācijas izmaksas | 2 385 508 | 3 175 755 | 3 224 744 | 3 327 196 | 3 824 327 | 3 824 327 |
|  izmaiņas pret iepriekšējo periodu |  | 33.13% | 1.54% | 3.18% | 14.94% | 14.94% |
| Kopējie pārējie izdevumi (izņemot infrastruktūra) | 5 782 564 | 7 220 722 | 8 062 921 | 8 191 324 | 8 855 727 | 7 224 356 |
|  izmaiņas pret iepriekšējo periodu |  | 24.87% | 11.66% | 1.59% | 8.11% | -11.80% |
| Kopējie zaudējumi (izņemot infrastruktūru) | 6 531 537 | 7 688 805 | 9 476 856 | 10 282 914 | 13 087 490 | 11 403 256 |
|  izmaiņas pret iepriekšējo periodu |  | 17.72% | 23.26% | 8.51% | 27.27% | 10.90% |

\* sākot ar 2015.gadu mainījās Ministru kabineta noteikumos Nr.435 noteiktā remonta izmaksu atspoguļošanas kārtība, kā arī 2015.gadā AS “Pasažieru vilciens” tika pievienots remontu uzņēmums AS “VRCZ”

1. **Sabiedriskā transporta pakalpojumu sniedzēju izmaksu daļa:**
	1. Degvielas cenu ietekme.

 Degvielas izmaksu īpatsvars sastāda vidēji 20% no kopējām izmaksām reģionālajos pārvadājumos ar autobusiem un degvielas cenu palielinājums, tostarp, palielinājumus saistībā ar akcīzes nodokļa pieaugumu 2018.gadā, atstāj būtisku ietekmi uz sabiedriskā transporta pakalpojumu sniegšanas izdevumiem (skatīt 2.tabulu).

4.tabula

**Degvielas izmaksas sabiedriskā transporta pakalpojumu sniedzējiem reģionālajā maršrutu tīklā un degvielas cenas izmaiņas**

|   | 2014.gads | 2015.gads | 2016.gads | 2017.gads | 2018.gads pārvadātāju plāns |
| --- | --- | --- | --- | --- | --- |
| Degvielas izmaksas reģionālajā autobusu satiksmē, *euro* | 19 310 553 | 15 895 709 | 14 156 835 | 15 126 156 | 16 777 463 |
| Degvielas patēriņš autobusiem, *litros* | 20 823 276 | 20 666 465 | 20 069 654 | 19 524 886 | 19 668 542 |
| Vidējā dīzeļdegvielas mazumtirdzniecības cena autobusu pārvadājumos, *euro bez PVN*[[8]](#footnote-8) | 1.042 | 0.874 | 0.785 | 0.863 | 0.943 (2018.gada 1.cet.vidējā cena) |
| Degvielas izmaksas vilcienu satiksmē, *euro* | 2 307 118 | 1 759 247 | 1 691 208 | 1 986 373 | 2 377 675 |
| Degvielas patēriņš vilcieniem, *litros* | 2 438 770 | 2 285 315 | 2 504 032 | 2 644 827 | 2 885 529 |
| Vidējā dīzeļdegvielas iepirkuma cena vilcienu pārvadājumos, *euro bez PVN* | 0.946 | 0.770 | 0.675 | 0.751 | 0.824 |
| Elektroenerģijas izmaksas vilcienu satiksmē | 3 695 072 | 3 686 093 | 3 551 784 | 3 268 643 | 3 437 888 |

Ņemot vērā svārstīgās dīzeļdegvielas cenas izmaiņas laika periodā no 2014.-2018.gadam (skatīt 3.attēlu), un to ietekmi uz sabiedriskā transporta pakalpojumu sniegšanā radītām izmaksām, vēlamies uzsvērt, ka 2014.gadā, kad vidējās dīzeļdegvielas cenas bija vismaz par 10% augstākas nekā 2018.gada pirmajos trīs mēnešos, tomēr sabiedriskā transporta pakalpojumu sniedzēju citi izdevumi (atalgojums darbiniekiem, transportlīdzekļu nolietojums, u.c. izmaksas) bija par 10% jeb 5,64 milj. *euro* mazākas nekā 2017.gadā, tādējādi piešķirtais valsts budžeta finansējums pārvadājumos ar autobusiem faktiski bija pietiekams.

Ievērojot degvielas cenu izmaiņas, jāsecina, ka arī 2015.gadā un 2016.gadā, kad degvielas cenas bija zemākas nekā visā apskatāmajā periodā (2014.gads-2018.gads), zaudējumu kompensācijas apmērs bija pietiekams, lai kompensētu attiecīgi degvielas izdevumus par sabiedriskā transporta pakalpojumu nodrošināšanu*.*

3.attēls

Kā liecina reģionālās nozīmes pārvadājumos ar autobusiem 2018.gada pirmajos piecos mēnešos faktiskie izdevumi par degvielu, salīdzinot ar 2017.gada pirmajiem pieciem mēnešiem, ir palielinājušies par 5,8% jeb par 385 866 *euro*.

Attiecībā uz reģionālās nozīmes pārvadājumiem ar vilcieniem degvielas izmaksas tiek plānotas lielākā apjomā nekā iepriekšējos gados, jo 2018.gadā tiek plānots pakalpojumu izpildē palielināt modernizēto dīzeļvilcienu noslodzi jeb darba apjomus (tkmbruto = vagonu km x vagona svars), kā rezultātā palielināsies degvielas patēriņš, jo šo modernizēto dīzeļvilcienu īpatnējais patēriņš ir nedaudz lielāks nekā pārējiem dīzeļvilcieniem. Savukārt elektroenerģijas pieaugums, ko prognozējis pārvadātājs, saistīts ar prognozējamo cenas pieaugumu par 3% (no 8,30 2017. gadā līdz 8.55 centi/kwh 2018. gadā) saistībā ar iespējamām OIK un tirgus izmaiņām, savukārt 2018. gada 1.pusgadā cena svārstījās no 7,59-8,20 centi/kwh robežās, līdz ar to 2018.gadā varētu veidoties ekonomija aptuveni 170 tūkst. *euro*, un plānotās izmaksas saglabāsies 2017.gada apjomā nepārsniedzot 3 267 888 *euro*.

Līdz ar to 2018.gadā plānotais degvielas izmaksu pieaugums attiecībā pret 2017.gadu sastāda:

* autobusiem par 1 651 307 *euro*,
* vilcieniem par 391 302 *euro.*
	1. Atalgojuma izmaiņas sabiedriskā transporta pakalpojumu sniegšanā iesaistītajam personālam.

Ņemot vērā, ka no 2018.gada 1.janvāra ir stājušās spēkā izmaiņas normatīvajos aktos, kas paredz izmaiņas neapliekamā minimuma noteikšanā, ir palielināts arī minimālās algas apmērs, kā arī mainīta **valsts sociālās apdrošināšanas obligāto iemaksu (VSAOI) likme.** Rezultātā arī 2018.gada sabiedriskā transporta pakalpojumu sniedzēju prognozēs ir paredzēts pieaugums atalgojumam un valsts sociālās apdrošināšanas obligātajām iemaksām (skatīt 5.tabulu).

5.tabula

**Atalgojuma izmaksas sabiedriskā transporta pakalpojumu sniegšanā iesaistītajam personālam**

|  |  |  |  |  |  |
| --- | --- | --- | --- | --- | --- |
|  | 2014.gads | 2015.gads | 2016.gads | 2017.gads | 2018.gads pārvadātāju plāns |
| Atalgojuma izmaksas un VSAOI transportlīdzekļu vadītājiem reģionālajā autobusu satiksmē | 16 994 078 | 18 155 680 | 18 700 971 | 19 775 071 | 20 991 484 |
| Atalgojuma izmaksas un VSAOI personālam[[9]](#footnote-9) reģionālajā vilcienu satiksmē | 6 955 790 | 8 331 332 | 6 408 999 | 6 339 860 | 6 938 909 |

Reģionālās nozīmes pārvadājumos ar autobusiem vidējais bruto atalgojums katru gadu pieaug ne tikai uz nodokļu izmaiņu rēķina, bet arī ievērojot kopējo tautsaimniecības attīstību. Reģionālajā autobusu satiksmē vidējais transportlīdzekļu vadītāju skaits, kas iesaistīts sabiedriskā transporta pakalpojumu nodrošināšanā sastāda 2015.gadā 1812 cilvēki, bet jau 2017.gadā 1737 cilvēki, kas ir par 4% mazāk. Sabiedriskā transporta pakalpojumu sniedzēji kadru mainību uzsver kā vienu no galvenajām problēmām nozarē, jo ir ļoti grūti piesaistīt personālu ar atbilstoši kvalifikāciju un pieredzi zemā atalgojuma dēļ, kā arī kadru mainība ir saistīta arī ar transportlīdzekļu vadītāju pārkāpumiem un pensionēšanās vecuma dēļ. Tādējādi transportlīdzekļu vadītājiem darba samaksas vidējā stundas likme 2015.gadā sastādīja 4,29 *euro* par stundu, bet jau 2017.gadā tā paaugstinājās līdz 5,83 *euro* par stundu[[10]](#footnote-10). Vidējais atalgojums 2015.gadā sastādīja 649 *euro* mēnesī un 2017.gadā tas ir – 812 *euro* mēnesī, kas ir par 25% vairāk nekā 2015.gadā.

Reģionālajā vilcienu satiksmē periods no 2014.-2016.gadam nav objektīvi salīdzināms, jo 2015.gada 1.aprīlī AS “Pasažieru vilciens” tika pievienots remontu uzņēmums AS “VRCZ” ar 300 darbinieku personālu un 2015.gadā tika paaugstināts atalgojums pārējiem darbiniekiem. 2017.-2018.gadā atalgojuma pieaugumu ietekmē darba samaksas tiešo izmaksu kapitalizācijas samazinājums (samazinās kapitālo remontu apjoms, ko veic pašu spēkiem), normatīvo aktu izmaiņas un 2018.gadā plānots atalgojuma pieaugums darbiniekiem 0,6 milj. *euro* jeb vidēji par 3% (atalgojums nav paaugstināts kopš 2015.gada).

Saskaņā ar 2018.gada pirmajiem 5 mēnešiem un salīdzinot datus ar 2017.gada 5 mēnešiem transportlīdzekļu vadītājiem reģionālās nozīmes pārvadājumos ar autobusiem darba samaksas izmaksas palielinājušās par 6,6% jeb 430 935 *euro* un valsts sociālās apdrošināšanas obligātās iemaksas pieaugušas par 9,3% jeb 138 143 *euro*.

Līdz ar to 2018.gadā sakarā ar izmaiņām normatīvajos aktos, darbinieku piesaistes motivāciju, kā arī, ievērojot kopējās vidējo atalgojumu izmaiņas valstī, atalgojums personālam, salīdzinoši ar 2017.gadu, palielinās vidēji par 7%, kas nozīmē pieaugumu:

* autobusiem par 1 216 413 *euro*,
* vilcieniem par 599 049 *euro.*
	1. Izmaksas par autoostu pakalpojumiem.

Saskaņā ar Ministru kabineta noteikumiem Nr.435 reģionālās nozīmes maršrutu pārvadātāji zaudējumu kompensācijas aprēķinā ietver izmaksas par iebraukšanu autoostās, kuru sniedzamo pakalpojumu maksu reglamentē Ministru kabineta 2007.gada 11.decembra noteikumi Nr.846 “Noteikumi par autoostu reģistrācijas kārtību, autoostās obligāti sniedzamajiem pakalpojumiem un kārtību, kādā autobusi iebrauc un stāv autoostas teritorijā”. Pārvadātājiem, izpildot normatīvos aktus un sabiedriskā transporta pakalpojumu līgumus, autoostu pakalpojumu izmantošana ir obligāta un autoostu sniegto pakalpojumu maksas pieaugums ir būtisks. (skatīt 6.tabulu).

Liela daļa autoostu valdītāju atbilstoši Ministru kabineta 2007.gada 11.decembra noteikumos Nr.846 “Noteikumi par autoostu reģistrācijas kārtību, autoostās obligāti sniedzamajiem pakalpojumiem un kārtību, kādā autobusi iebrauc un stāv autoostas teritorijā” noteiktajai kārtībā ir paaugstinājuši autoostu pakalpojumu maksu, un šo pakalpojumu izmaksu pieaugums 2018.gadam tiek prognozēts 74 773 *euro* apmērā.

 6.tabula

**Autoostu izmaksas sabiedriskā transporta pakalpojumu nodrošināšanai**

|  |  |  |  |  |  |
| --- | --- | --- | --- | --- | --- |
|  | 2014.gads | 2015.gads | 2016.gads | 2017.gads | 2018.gads pārvadātāju plāns |
| Autoostu izmaksas reģionālajā autobusu satiksmē | 3 775 027 | 4 170 054 | 4 697 586 | 4 775 415 | 4 850 188 |

Autoostu pakalpojumu izmaksas reģionālās nozīmes pārvadājumos ar autobusiem 2017.gada pirmajos piecos mēnešos bija 1,903 milj. *euro*, bet 2018.gada tajā pašā periodā - 2,006 milj. *euro*, kas ir par 5,4% vairāk.

* 1. Izmaksas par pamatlīdzekļu, kas iesaistīti sabiedriskā transporta pakalpojumu nodrošināšanā, amortizācijas izmaksas.

Sabiedriskā transporta pakalpojumu pasūtījumu līgumos, kas noslēgti saskaņā ar Ministru kabineta 2008.gada 20.maija rīkojumā Nr.265 “Par sabiedriskā transporta pakalpojumu sniegšanu ar autobusiem maršrutu tīkla reģionālajos starppilsētu nozīmes maršrutos” noteikto kārtību, kādā nodot koncesijā uz 12 gadiem tiesības sniegt sabiedriskā transporta pakalpojumus ar autobusiem maršrutu tīkla reģionālajos starppilsētu nozīmes maršrutos, paredzēja koncesijas piešķiršanas nosacījumus, tajā skaitā to, ka sabiedriskā transporta pakalpojuma sniegšanā iesaistīto autobusu vidējais vecums katrā līguma darbības gadā, izņemot pirmo gadu, nedrīkst pārsniegt deviņus gadus, kā arī noteica prasības autobusiem, kas jānodrošina no 2010.gada 1.janvāra. Tādējādi atsevišķu līgumu ietvarā sabiedriskā transporta pakalpojumu sniedzēji nepārtraukti atjauno transportlīdzekļu parku, lai nodrošinātu līgumā noteiktās prasības.

7.tabula

**Transportlīdzekļu un citu pamatlīdzekļu izmaksas sabiedriskā transporta pakalpojumu sniegšanā**

|  | 2014.gads | 2015.gads | 2016.gads | 2017.gads | 2018.gads pārvadātāju plāns |
| --- | --- | --- | --- | --- | --- |
| Sabiedrisko transportlīdzekļu amortizācija autobusu satiksmē | 6 106 837 | 6 950 560 | 6 870 161 | 7 319 830 | 7 923 695 |
| Sabiedrisko transportlīdzekļu amortizācija vilcienu satiksmē | 1 433 729 | 1 733 669 | 2 035 376 | 2 477 112 | 2 703 169 |
| Citi pamatlīdzekļi (biļešu uzskaites sistēma) vilcienu satiksmē | 220 377 | 356 659 | 398 436 | 534 467 | 706 985 |

Līdzīga situācija – atbilstoši reģionālās nozīmes pārvadājumos pa dzelzceļu noslēgtā sabiedriskā transporta pakalpojumu līguma prasībām 2016.gadā ir realizēta 19 dīzeļvilcienu vagonu modernizācija Kohēzijas fonda projekta “Dīzeļvilcienu ritošā sastāva modernizācija” ietvaros, kur AS “Pasažieru vilciens” ieguldījumu apjoms sasniedza 11,7 milj. *euro,* kas palielināja nolietojumu (bez nolietojuma par Kohēzijas fonda un valsts ieguldījumiem).

Tāpat atbilstoši Ministru kabineta 2014.gada 11.februāra noteikumu Nr.95 “Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām un Ministru kabineta 2014.gada 11.februāra noteikumu Nr.96 “Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām” AS “Pasažieru vilciens” jau 2017.gadā uzsākta biļešu uzskaites kases sistēmas (BUKS) sertifikācija, kas 2018.gadā palielinās ikgadējo nolietojumu vismaz par 172 tūkst. *euro*.

Ņemot vērā iepriekšminēto, kopējais amortizācijas izmaksu pieaugums 2018.gadā plānots:

* autobusiem par 603 865 *euro*,
* vilcieniem par 398 575 *euro.*

1.5. Pārējās sabiedriskā transporta pakalpojumu sniegšanā radušās izmaksas

Kopējās pārējās izmaksas reģionālās nozīmes autobusu satiksmē, kuras sabiedriskā transporta pakalpojumu nodrošināšanai ir nepieciešamas, saistītas ar autopārvadājuma parku uzturēšanu, tostarp remonta, apkopes, tīrīšanas nodrošināšanu, kā arī administratīvo darbu. Minēto izmaksu pieauguma svārstības nav būtiski izteiktas, tomēr 2018.gada plānā pārvadātāji ir prognozējuši pieaugumu salīdzinājumā ar 2017.gadu tādās izmaksās kā transportlīdzekļu apdrošināšana 9,31% (90 tūkst. *euro*) sakarā ar paaugstinātajiem OCTA apdrošināšanas tarifiem, atlīdzības un VSAOI likmes palielinājums atbalsta personālam (kasieri, grāmatveži, mehāniķi, pārvadājumu nodaļu vadītāji u.c. darbinieki) 3,43% (150 tūkst. *euro*) un administrācijas izmaksu palielinājums par 1,7% (47 tūkst. *euro*) sakarā ar nodokļu likumdošanas izmaiņām, remonta izmaksas 1,60% (93 tūkst. *euro*), kā arī citas sabiedriskā transporta nodrošināšanas izmaksas 10,19% (145 tūkst. *euro*). Citu iekļauto izmaksu palielinājums sastāda 228 168 *euro*, kas atkarībā no faktiskās pārvadājumu sniegšanas saimnieciskajā gadā var arī nepiepildīties.

8.tabula

**Pārējās izmaksas sabiedriskā transporta pakalpojumu sniegšanā**

|  | 2014.gads | 2015.gads | 2016.gads | 2017.gads | 2018.gads pārvadātāju plāns |
| --- | --- | --- | --- | --- | --- |
| Kopējie pārējie izdevumi autobusu satiksmē | 28 521 055 | 28 100 708 | 28 767 987 | 29 162 281 | 29 918 358 |
| Remonta izmaksas vilcienu satiksmē\* | 3 997 392 | 1 061 775 | 3 087 925 | 3 312 874 | 3 566 709 |
| Administrācijas izmaksas vilcienu satiksmē | 2 385 508 | 3 175 755 | 3 224 744 | 3 327 196 | 3 824 327 |
| Kopējie pārējie izdevumi vilcienu satiksmē (izņemot infrastruktūra) | 5 782 564 | 7 220 722 | 8 062 921 | 8 191 324 | 8 855 727 |

\* sākot ar 2015.gadu mainījās Ministru kabineta noteikumos Nr.435 noteiktā remonta izmaksu atspoguļošanas kārtība, kā arī 2015.gadā AS “Pasažieru vilciens” tika pievienots remontu uzņēmums AS “VRCZ”

Attiecībā uz reģionālās nozīmes vilcienu satiksmi, administrācijas izmaksās pieaugums plānots saistībā ar **valsts sociālās apdrošināšanas obligāto iemaksu (VSAOI) likmes paaugstināšanos (aptuveni 72 tūkst. *euro*)**, kā arī, lai stiprinātu drošības, mārketinga un kvalitātes vadības funkcijas uzņēmumā, izveidotu iekšējo audita daļu un nokomplektētu citas vakances. Pārējo administratīvo izmaksu pieauguma pamatā (par 200 tūkst. *euro*) ir juridisko un konsultāciju ārpakalpojumu piesaiste saistībā ar jauno vilcienu iepirkumu un Depo būvniecību.

Par pārējo izdevumu izmaiņām 2018.gadā vilcienu satiksmē jāatzīmē, ka pamatā plānotais izmaksu pieaugums saistīts ar materiālu, t.sk. rezerves daļu iegādes izmaksu pieaugumu par 16% (aptuveni 255 tūkst. *euro*). Pieaugums plānots, jo 2018.gadā par 7% pieaug ritošā sastāva tekošo remontu apjoms, kā arī sadārdzinās rezerves daļu cenas, jo daļu postpadomju telpā tās vairs neražo, bet to atlikumi sadārdzinās. Tāpat izmaksu pieaugums plānots (vismaz 96 tūkst. *euro*) attiecībā uz kases sistēmu apliecināšanu un sertifikāciju, kā arī programmnodrošinājumu atbalstu, licenču nomu, kas saistīts ar Ministru kabineta 2014.gada 11.februāra noteikumu Nr.95 “Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām un Ministru kabineta 2014.gada 11.februāra noteikumu Nr.96 “Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām” piemērošanas kārtību. Citu sabiedriskā transporta pakalpojumu nodrošināšanas izmaksu pieaugums, kā piemēram, telpu nomu un telpu uzturēšanas izmaksas, t.sk., komunālie pakalpojumu (aptuveni 81 tūkst. *euro*), atbalsta personāla (ritošā sastāva mazgātāju) atalgojuma un VSAOI likmes pieaugums (aptuveni 73 tūkst. *euro*) un citas izmaksas (aptuveni 50 tūkst. *euro*) mazvērtīgajam inventāram, izbraukuma nauda saistībā ar tūrēm atbilstoši vilcienu kustības grafikam.

**2. Sabiedriskā transporta pakalpojumu sniedzējiem nodrošināmā peļņas daļa.**

Ministru kabineta noteikumu Nr.435 pārejas noteikumu 101.punkts nosaka, ka, aprēķinot garantēto peļņu, mainīgās daļas nobraukuma komponente *euro* valūtā par 2015.gadu sastāda 0,01 *euro*, par 2016.gadu – 0,02 *euro*, savukārt 2017.gadam un turpmākajiem tā sastāda 0,03 *euro*.

9.tabula

**No valsts budžeta kompensējamie peļņas apjomi sabiedriskā transporta pakalpojumu sniedzējiem un republikas pilsētām**

|  |  |  |  |  |  |
| --- | --- | --- | --- | --- | --- |
|  | 2014.gads | 2015.gads | 2016.gads | 2017.gads  | 2018.gads plāns |
| Aprēķinātā peļņa reģionālajā autobusu satiksmē | 1 074 345 | 1 633 722 | 2 302 468 | 3 011 502 | 3 051 416 |
| Aprēķinātā peļņa reģionālajā vilcienu satiksmē | 593 220 | 632 993 | 874 229 | 1 135 825 | 1 145 575 |
| Aprēķinātā peļņa republikas pilsētām par maršrutiem, kas iziet 30% ārpus pilsētas teritorijas | 31 925 | 42 485 | 65 089 | 82 976 | 107 649 |

Ar Ministru kabineta noteikumu Nr.435 pieņemšanu 2015.gadā tika paredzēts, lai vidējais peļņas procents, ko saņemtu sabiedriskā transporta pakalpojumu sniedzēji, atbilstu 2015.gadā aptuveni 4% no ieņēmumiem, jeb vidēji 2% no apgrozījuma, 2016.gadā vidējais peļņas procents atbilstu aptuveni 5% no ieņēmumiem, jeb vidēji 3%, savukārt 2017.gadā vidējais peļņas procents atbilstu aptuveni 6% no ieņēmumiem, jeb vidēji 4% no apgrozījuma, kas, ņemot vērā pašreizējo finansiālo situāciju un normatīvajos aktos izvirzītās prasības pakalpojumu sniegšanā izmantojamajiem transportlīdzekļiem, atbilst „saprātīgas peļņas” jēdzienam ilgtermiņa valsts pasūtījuma līgumos un Eiropas Parlamenta un Padomes 2007.gada 23.oktobra Regulā Nr.1370/2007 (EK) par sabiedriskā pasažieru transporta pakalpojumiem, izmantojot dzelzceļu un autoceļus, noteiktajam. 2018.gadam minētā peļņas daļa, prognozējoši aprēķināta 4 304 640 *euro.*

Apkopojot augstāk minētos apstākļus,kopumā **2018.gadam** plānotie kompensējamie zaudējumi sabiedriskā transporta pakalpojumu sniedzējiem un republikas pilsētu domēm saskaņā ar VSIA “Autotransporta direkcija” aprēķiniem, ņemot vērā 2018.gada 1.pusgada faktiskos rezultātus, sastādīja 70 838 052 *euro (31.06. apakšprogrammā 59 642 840 euro + 31.07. apakšprogrammā 11 195 212 euro),* tostarp garantētā peļņa 4 304 640 euro.

Republikas pilsētām atbilstoši Ministru kabineta noteikumu Nr.435 6.2. un 6.5.apakšpunktam aprēķinātā kompensācija aprēķināta, ņemot vērā kārtību, kā nosaka radušos zaudējumus par maršrutu daļu, kas ir ārpus pilsētas administratīvās teritorijas, ja šī maršruta dala ir vairāk nekā 30% no kopējā maršruta garuma, kā arī par personu ar invaliditāti pārvadāšanu atbilstoši pilsētas administratīvajā teritorijā noteiktajai braukšanas maksai (tarifam), tai skaitā pievienotās vērtības nodoklis.

10.tabula

**VSIA “Autotransporta direkcija” plānoto ieņēmumu, izdevumu un zaudējumu kompensācijas aprēķins pa pārvadājumu veidiem 2018.gadam**

|  |  |  |
| --- | --- | --- |
| Rādītājs   | 31.07.apakšprogramma  | 31.06.apakšprogramma  |
| 1 | 2 |
| A | Valsts budžetā piešķirts (bāze): | 23 643 908 | 37 954 220 |
|   | republikas pilsētas | 10 168 406 | 1 239 571 |
|   | reģionālie pārvadājumi: | 13 475 502 | 36 714 649 |
|   | autobusi | 10 908 917 | 29 201 575 |
|   | vilciens | 2 566 585 | 7 513 074 |
| B | Plānotie kompensējamie zaudējumi, t.sk. peļņa | 20 238 859 | 59 642 840 |
|   | republikas pilsētas\* | 11 195 212 | 1 342 344 |
|   | reģionālie pārvadājumi: | 9 043 647 | 58 300 496 |
|   | autobusi | 6 792 920 | 45 751 665 |
|   | *biļešu ieņēmumi \*\** |  | *36 097 777* |
|   | *izdevumi autobusi\*\*\** |  | *78 798 026* |
|   | *peļņa* |  | *3 051 416* |
|   | vilcieni | 2 250 727 | 12 548 831 |
|   | *biļešu ieņēmumi \*\** |  | *19 206 763* |
|   | *izdevumi vilcieni\*\*\** |  | *30 610 019* |
|   | *peļņa* |  | *1 145 575* |
|   |   | C=A-B | C=(rep.pilsētas A2-B2) + (reģ.pārvad. A2-(B2-B1)) |
| C | Starpība (“-” trūkstošais finansējums) | 3 405 049 | -12 644 973 |
|   | republikas pilsētas  | -1 026 806 | -102 773 |
|   | reģionālie pārvadājumi:  | 4 431 855 | -12 542 200 |
|   | autobusi | 4 115 997 | -9 757 170 |
|   | vilciens | 315 858 | -2 785 030 |
|  | **Pavisam kopā (C1 + C2)** | **-9 239 924** |

\* republikas pilsētu pašvaldībām zaudējumu apjoms pārskatīts, pamatojoties uz 2018.gada 1.ceturkšņa datiem;

\*\* ieņēmumi 2018.gadam pārskatīti (skatīt 2. un 3.tabulu), ievērojot 2018.gada 1.pusgada faktiskos rezultātus, un, ievērojot tendences ieņēmumu palielinājumam, autobusiem ieņēmumu prognoze palielināta pret sākotnējo prognozi par 0,71%, vilcieniem par 0,95%;

\*\*\* izdevumi 2018.gadam pārskatīti (skatīt 2. un 3.tabulu), ievērojot 2018.gada 1.pusgada faktiskos rezultātus, tādējādi autobusiem plānotās izmaksas 2018.gadam pret sākotnējo prognozi samazinātas par 2,1%, bet vilcieniem par 5,6%, jo kā liecina 2018.gada 1.pusgada dati, tad autobusu faktiskās izmaksas bija 39,34 milj. EUR, bet vilcieniem (bez infrastruktūras) – 14,98 milj. EUR.

Ņemot vērā to, ka valsts budžeta apakšprogrammā 31.07.00 veidojas dotācijas pārpalikums 4 431 855 *euro* apmērā reģionālās nozīmes pārvadājumos, t. sk. 2017.-2019.gada jaunās politikas iniciatīvas “Daudzbērnu ģimenes kā jauna pasažieru kategorija, kas ir tiesīga izmantot braukšanas maksas atvieglojumus starppilsētu sabiedriskajā transportā” ietvaros 2 755 290 *euro* apmērā, Sabiedriskā transporta padome ierosināja veikt pārdali starp izdevumu ekonomiskās klasifikācijas kodiem (EKK) un budžeta programmas 31.00.00 „Sabiedriskais transports” apakšprogrammām – valsts budžeta apakšprogrammā 31.07 *EKK 3000 Subsīdijas un dotācijas* plānotos neapgūtos valsts budžeta līdzekļus no finansēšanas plāna (septembris – decembris) 4 431 855 *euro* apmērā pārdalīt uz:

1) apakšprogrammu 31.06.00 EKK 3000 Subsīdijas un dotācijas – 3 405 049 euro;

2) apakšprogrammu 31.07.00 EKK 7310 Valsts budžeta uzturēšanas izdevumu transferti pašvaldībām noteiktam mērķim – 1 026 806 euro.

Ar Finanšu ministrijas 2018.gada 5.septembra rīkojumu Nr.341 “Par budžeta apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām” 1 676 565 euro tika pārdalīti starp 31.00.00 apakšprogrammām, savukārt par finansējuma 2 755 290 *euro* apmērā pārdali no 2017.-2019.gada jaunās politikas iniciatīvas “Daudzbērnu ģimenes kā jauna pasažieru kategorija, kas ir tiesīga izmantot braukšanas maksas atvieglojumus starppilsētu sabiedriskajā transportā” Satiksmes ministrija 2018.gada 29.augustā ir iesniegusi izskatīšanai Ministru kabinetā kabineta rīkojuma projektu “Par apropriācijas pārdali”, kas tika atbalstīts Ministru kabineta 2018.gada 11.septembra sēdē (Ministru kabineta 2018.gada 12.septembra rīkojums Nr.434 “Par apropriācijas pārdali”).

Ievērojot minēto un to, ka apropriācijas ietvaros 1 026 806 *euro* tiks pārdalīts republikas pilsētu zaudējumu par personu ar invaliditāti pārvadāšanu 2018.gadā, tad kopējais papildus nepieciešamais finansējums 2018.gadā apakšprogrammā 31.06.00, lai nodrošinātu sabiedriskā transporta pakalpojumu sniegšanas nepārtrauktību, bija plānots **9 239 924 *euro***, kas sadalās sekojoši:

* Reģionālās nozīmes pārvadājumos ar autobusiem – 6 594 799 *euro[[11]](#footnote-11)*;
* Reģionālās nozīmes pārvadājumos ar vilcieniem – 2 542 352 *euro[[12]](#footnote-12)*;
* Republikas pilsētām – 102 773 *euro*.

**III. Iepriekšējo periodu nesegtie zaudējumi**

2017.gadā ar Finanšu ministrijas 2017.gada 17.oktobra rīkojumu Nr.443 “Par apropriācijas pārdali” un, pamatojoties uz Ministru kabineta 2017.gada 12.decembra rīkojumu Nr.736 “Par finanšu līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem””, valsts budžeta programmā 99.00.00 “Līdzekļu neparedzētiem gadījumiem izlietojums” tika piešķirts finansējums, lai nodrošinātu normatīvajos aktos noteikto izdevumu kompensēšanu AS “Pasažieru vilciens” par dzelzceļa infrastruktūras lietošanu. Tomēr, ņemot vērā to, ka AS “Pasažieru vilciens” 2017.gadā piešķirts papildu finansējums tikai maksas par dzelzceļa infrastruktūras izmantošanu kompensēšanai, tad 2017.gadā no valsts budžeta AS “Pasažieru vilciens” ir aprēķināti, bet nav kompensēti zaudējumi par sabiedriskā transporta pakalpojumu nodrošināšanu, tai skaitā valsts garantētā peļņa – **2 059 701 *euro***apmērā (skatīt 11.tabulu).

11.tabula

**AS “Pasažieru vilciens” 2017.gada faktiskā sabiedriskā transporta pakalpojumu līguma izpilde**

|  |  |  |
| --- | --- | --- |
| Nr.p.k. | **Rādītāja nosaukums** | **AS “Pasažieru vilciens” 2017.gada faktiskā līguma izpilde**  |
| 1 | Ieņēmumi, EUR | 19 154 934.78 |
| 1.1. | t.sk. ieņēmumi no biļešu pārdošanas, EUR | 18 862 641.16 |
| 2 | Izdevumi (izņemot infrastruktūras maksa), EUR | 29 437 848.63 |
| 3 | Nobraukums maršrutu tīklā, vilcienkilometri | 5 507 434.00 |
| 4 | Nobraukums maršrutu tīklā, vagonkilometri | 25 273 640.00 |
| 5 | Aprēķinātā peļņa, EUR (1.1.rinda /2\*4% + 3.rinda\*0.03) | 1 135 462.02 |
| 6 | Aprēķinātā zaudējumu kompensācija, EUR (2.rinda - 1.rinda + 5.rinda) | 11 418 375.87 |
| 7 | Pārskaitītas dotācijas zaudējumu segšanai, EUR | 6 960 140.29 |
| 8 | Pārskaitītas kompensācijas par braukšanas maksas atvieglojumiem, EUR | 2 398 535.00 |
| 9 | Pārmaksa par 2016.gadu, EUR | 0.00 |
| 10 | **Iztrūkums (-) / pārmaksa (+) zaudējumu segšanai par 2017.gadu, EUR (7.rinda + 8.rinda + 9.rinda - 6.rinda)**  | **-2 059 700.58** |

Vienlaikus, apkopojot informāciju no republikas pilsētu pašvaldībām par personu ar invaliditāti pārvadāšanu 2017.gadā, ir secināts, ka kopējais nekompensētais apmērs no apakšprogrammas 31.07.00 republikas pilsētu pašvaldībām sastāda 866 377,67 *euro*. Ievērojot 2018.gadā piešķirto finansējuma apmēru republikas pilsētu pašvaldībām apakšprogrammā 31.07.00 EKK 7310 Valsts budžeta uzturēšanas izdevumu transferti pašvaldībām noteiktam mērķim ir paredzēti10 168 406 *euro*, no kuriem tikai daļēji ir iespējams kompensēt 2017.gada nekompensētos zaudējumus. Līdz ar to Rīgas pilsētas pašvaldībai ir nepieciešams papildus finansējums 2017.gada nekompensēto zaudējumu segšanai **626 679 *euro*** apmērā (skatīt 12.tabulu).

12.tabula

**Republikas pilsētu domēm 2017.gadā faktiski aprēķinātie zaudējumi par personu ar invaliditāti pārvadāšanu un izmaksātās valsts budžeta dotācijas**

| N.p.k. | Republikas pilsētas pašvaldība | Zaudējumi par personu ar invaliditāti pārvadāšanu | Pārskatītas dotācijas par personu ar invaliditāti pārvadāšanu (neņemot vērā norēķinus par iepr. periodiem) | Starpība |
| --- | --- | --- | --- | --- |
| 1 | Daugavpils pilsētas dome | 413 174.62 | 361 524.72 | -51 649.90 |
| 2 | Jelgavas pilsētas pašvaldība  | 459 162.51 | 366 526.80 | -92 635.71 |
| 3 | Jēkabpils pilsētas pašvaldība | 84 263.40 | 75 642.37 | -8 621.03 |
| 4 | Jūrmalas pilsētas dome | 157 330.64 | 125 688.03 | -31 642.61 |
| 5 | Liepājas pilsētas dome | 398 446.77 | 378 086.93 | -20 359.84 |
| **6** | **Rīgas pilsētas dome** | **7 943 118.97** | **7 316 439.90** | **-626 679.07** |
| 7 | Rēzeknes pilsētas dome | 142 196.85 | 134 644.13 | -7 552.72 |
| 8 | Valmieras pilsētas pašvaldība | 70 506.95 | 66 896.72 | -3 610.23 |
| 9 | Ventspils pilsētas dome  | 232 958.80 | 209 332.24 | -23 626.56 |
|  | **Kopā pilsētas** | **9 901 159.51** | **9 034 781.84** | **-866 377.67** |

**IV. Potenciālo sabiedriskā transporta pakalpojumos radušos zaudējumu samazināšanai veiktie pasākumi**

Izpildot Ministru kabineta noteikumu Nr.435 17.punktu[[13]](#footnote-13) , kā arī Ministru kabineta 2017.gada 12.decembra sēdes protokola Nr.61 66.§ dotos uzdevumus, kas tika noteikti, izskatot Satiksmes ministrijas informatīvo ziņojumu “Par papildu finansējumu sabiedriskā transporta pakalpojumu pasūtījuma izpildei 2017.gadā” un Ministru kabineta rīkojuma projektu “Par finanšu līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem”, veikti turpmāk minētie pasākumi valsts budžeta izdevumu samazināšanai sabiedriskā transporta nozarē.

Kopsavilkums par 2018.gadā veiktajiem pasākumiem potenciālo zaudējumu samazināšanai sniegts pielikumā.

**1. Autobusu maršrutu tīkla samazināšana, slēdzot nerentablos reisus, kā arī reisu skaita samazināšana brīvdienās un ārpus vispārpieņemtā darba laika.**

Maršrutu tīkla mazināšana atbilstoši Ministru kabineta noteikumu Nr.435 13.punkta[[14]](#footnote-14) kārtībai ir iespējama tikai 5% robežās, kas atbilst aptuveni 3,95 milj. kilometriem.

VSIA “Autotransporta direkcija” ir sagatavojusi un iesniegusi visiem pieciem plānošanas reģioniem priekšlikumus reģionālā maršrutu tīkla samazināšanai kopā par  ~4,9 milj. km gada griezumā. Sabiedriskā transporta padome 2018.gada 5.janvārī pieņēma zināšanai VSIA “Autotransporta direkcija” sagatavotos priekšlikumus reisu skaita reorganizācijai un uzdeva plānošanas reģioniem izvērtēt VSIA “Autotransporta direkcija” sagatavotos priekšlikumus. Sabiedriskā transporta padome piekrita viedoklim, ka reģioni iesniedz savu izvērtējumu un priekšlikumus VSIA “Autotransporta direkcija” pakāpeniski gada laikā. Līdz 2018.gada 1.jūnijam sadarbībā ar plānošanas reģioniem, ir veiktas izmaiņas maršrutu tīklā, samazinot nobraukumu maršrutu tīklā par 1,035 milj. km gada griezumā. Pašlaik darbs pie maršrutu tīkla optimizācijas turpinās – plānošanas reģioni turpina izskatīt VSIA “Autotransporta direkcija” ierosinātos priekšlikumus, gatavo par tiem atzinumu, un uz katru no nākamajām Sabiedriskā transporta padomes sēdēm tiks iesniegti saskaņotie priekšlikumi  maršrutu/reisu slēgšanai vai reorganizēšanai.

Straujāku maršrutu tīkla samazinājumu kavē apstāklis, ka potenciāli slēdzamie reisi, lai arī pastāv cita transporta alternatīva, iedzīvotājiem ir nepieciešami. Piemēram, pēc autobusu reisu slēgšanas no Rīgas uz Jūrmalu, kur teorētiski pastāv iespējas braukt ar vilcienu, tika saņemtas sūdzības, par to, ka ir būtiski pasliktinājusies pieejamība sabiedriskajam transportam, īpaši  tiem pasažieriem, kuri šos maršruts izmantoja nokļūšanai darba vietās vai izglītības iestādēs Rīgā.

Atsevišķos sabiedriskā transporta pakalpojumu pasūtījumu līgumos ir noteikti ierobežojumi nobraukuma samazinājumam. Piemēram, ir sasniegts maksimāli pieļaujamais nobraukuma samazinājums šim gadam SIA “Jelgavas autobusu parks” apkalpotajai maršrutu tīkla daļai, kā arī SIA “Sabiedriskais autobuss” apkalpotajai maršrutu tīkla daļai Ventspils novadā.

Ievērojot Sabiedriskā transporta pakalpojumu likuma 6.panta piektās daļas nosacījumus, ka, veidojot maršruta tīklu ārpus pilsētām, vispirms tiek nodrošināta iespēja skolēniem apmeklēt izglītības iestādes, turpinās skolēnu pārvadājumu integrēšana reģionālajā maršrutu tīklā. 2018.gadā ir aizstāti pašvaldību organizētie skolēnu pārvadājumi Kārsavas un Talsu novados, kas palielina sabiedriskā transporta pakalpojumu maršruta tīkla nobraukumu.

Vienlaikus būtiska maršrutu tīkla mazināšana izsauc negatīvu ietekmi uz kopējiem tautsaimniecības procesiem un sabiedriskā transporta pakalpojumu nozari, jo ar nobraukuma mazinājumu tiek negatīvi ietekmēta:

1. sabiedriskā transporta pakalpojumu sniedzēju saimnieciskā darbība, palielinot kopējo pašizmaksu, kā arī tiek nepilnīgi izmantoti resursi – dīkstāves vai iegādāto pamatlīdzekļu (autobusu) neizmantošana, pastāv draudi uzņemto saistību neizpildei un darbaspēka atlaišanai;
2. iedzīvotāju pārvietošanās vajadzību nodrošināšana, notiek pasažieru mobilitātes ierobežošana, jo atsevišķos gadījumos pasažieriem ir jānokļūst darba vietās arī brīvdienās (policija, medicīna, tirdzniecības vietas), kā rezultātā var palielināties bezdarbs, kā arī pasažieru aizplūšana uz citiem pārvadājumu veidiem – privātais transports, kas palielina transporta vienību skaitu, kas radīs papildus autoceļu infrastruktūras nolietojumu, sastrēgumus, dabas piesārņojumu, ceļu satiksmes negadījumu riskus;
3. tautsaimniecība kopumā – iespējama ēnu ekonomikas palielināšanās, jo vēl joprojām paralēli sabiedriskā transporta pakalpojumu sistēmai un neregulārā transporta sistēmas sakārtošanai pastāv “nelegālie” pasažieru pārvadājumi.

2018.gada 5 mēnešos veikto maršrutu tīkla grozījumu rezultātā potenciālo zaudējumu apmērs, kas kompensējams reģionālās nozīmes pārvadājumos ar autobusiem, samazināts par 326 514 *euro*.

1. **Izmaksu samazināšana, mainot sabiedriskā transporta pakalpojumos izmantojamo transportlīdzekļu ietilpību.**

Ņemot vērā pastāvīgu pasažieru skaita samazināšanos, pēdējo trīs gadu laikā ir veiktas izmaiņas sabiedriskā transporta pakalpojumu līgumos, paredzot, ka maršrutu apkalpošanā tiek norīkoti pasažieru plūsmām atbilstošas ietilpības autobusi. Aizvien vairāk tiek izmantoti M2 kategorijas autobusi, kas 2018.gadā jau sasniedz 28% no kopējā autobusu skaita (2017.gadā M2 autobusu īpatsvars bija 24,3%). M2 kategorijas autobusi ekspluatācijā ir būtiski ekonomiskāki par M3 kategorijas autobusiem (degvielas patēriņš, amortizācijas izdevumi), par ko liecina arī kopējais degvielas patēriņa samazinājums – 2017.gadā, salīdzinot ar 2016.gadu, degvielas patēriņš samazinājies par 2,71%. Tomēr mazākas ietilpības autobusu ar zemākām izmaksām iesaistīšana pakalpojumu sniegšanā ne vienmēr samazina nepieciešamo valsts budžeta dotāciju apjomu, jo maršrutos, kuru apkalpošanā tiek iesaistīti šie autobusi, ir vērojams pastāvīgs pasažieru skaita un attiecīgs ieņēmumu samazinājums.

**3. Braukšanas maksas (tarifu) palielināšana par 10-15%.**

Sabiedriskā transporta padome, izpildot Ministru kabineta noteikumu Nr.435 17.punktā[[15]](#footnote-15) noteikto, kopš 2018.gada marta vairākās Sabiedriskā transporta padomes sēdēs izskatīja jautājumus par iespējamo braukšanas maksas (tarifu) paaugstinājumu reģionālās nozīmes sabiedriskajā transportā. 2018. gada 1.jūnija Sabiedriskā transporta padomes sēdē (prot. Nr.5 7.§) tika atbalstīts VSIA “Autotransporta direkcija” sagatavotais priekšlikums par minimālo maksu palielināšanu braucieniem uz/no pieturvietām republikas nozīmes pilsētās un attīstības centros reģionālajos vietējās nozīmes autobusu maršrutos. Kā risinājumu pārvadātāju ieņēmumu palielināšanai, VSIA “Autotransporta direkcija” ierosināja minimālās maksas palielināšanu reģionālajos vietējās nozīmes maršrutos, braucieniem uz/no pieturvietām republikas nozīmes pilsētās un attīstības centros, kur iedzīvotāju maksātspēja ir relatīvi augstāka.

Šobrīd minimālā maksa Rīgas pilsētas teritorijas pieturvietās ir 0,80 *euro*, citu republikas nozīmes pilsētu pieturvietās – 0,60 *euro*, bet attīstības centru pieturvietās – 0,50 *euro*. Paaugstinot minimālo braukšanas maksu uz/no pieturvietām republikas nozīmes pilsētās (līdz 1,00 *euro* Rīgā, līdz 0,70 *euro* citās republikas nozīmes pilsētās) un reģionālās attīstības centros (līdz 0,60 *euro*) reģionālajos vietējās nozīmes maršrutos, tiek prognozēts, ka papildu ieņēmumi būs 226 394 *euro* līdz 286 571 *euro* gadā. Prognozējamās papildu dotācijas no valsts budžeta par tādu pasažieru kategoriju, kuras izmanto valsts noteiktos atvieglojumus, pārvadāšanu varētu pieaugt līdz 60 000 *euro*. Sabiedriskā transporta padome atbalstīja jauno tarifu ieviešanu reģionālās nozīmes autobusu maršrutos ar **2019.gada 1.janvāri**. Tiek apsvērta iespēja apspriest arī braukšanas maksas palielināšanu reģionālajos pasažieru pārvadājumos.

**4. Uzraudzība un kontrole.**

VSIA “Autotransporta direkcija” veic virkni uzraugošo un preventīvo pasākumu, ar mērķi paaugstināt pasažieru interesi par sabiedriskā transporta pakalpojumu izmantošanu, kā arī sabiedriskā transporta pakalpojumu sniedzēju prettiesisku rīcību novēršanu attiecībā uz ieņēmumu samazināšanu:

1) Līdz 2018.gada 1.jūnijam ir veiktas 473 pārbaudes reģionālās satiksmes autobusos. 2018.gadā līdz gada beigām plānots palielināt veikto autobusa pārbaužu skaitu vismaz par 20% pret veikto pārbaužu skaitu 2017.gadā. Ja 2017.gadā kopumā veiktas 1 355 pārbaudes autobusos, kas veic pasažieru pārvadājumus reģionālajā maršrutu tīklā, tad 2018.gadā plānots paveikt vismaz 1 626 pārbaudes autobusos.  2017.gadā un  2018.gadā līdz 1.jūnijam  veikto pārbaužu laikā pārkāpumi  konstatēti 16-17% gadījumu. Par autobusu pārbaudēs konstatētajiem pārkāpumiem 2017.gadā līgumsodos aprēķināti 7 133 *euro*, savukārt 2018.gadā līdz 1.jūnijam aprēķināti 3 172 *euro*;

2) Lai pievērstu sabiedrības uzmanību un aktualizētu jautājumu par braukšanas biļešu saņemšanas nepieciešamību par katru braucienu,  VSIA “Autotransporta direkcija” organizēja kampaņu “Neapzodz sevi – paņem biļeti”;

3) Pasažieri var iegādāties abonementa biļetes, ko piedāvā 27 pārvadātāji (500 reģionālajos maršrutos);

4) 2017.gadā ir uzsākta bezskaidras naudas norēķinu ieviešana autobusu satiksmē, un 2018.gadā to īsteno 5 pārvadātāji (219 reģionālajos maršrutos);

5) 157 autobusos, kas brauc 120 maršrutos, ir uzstādītas videonovērošanas sistēmas, kuru izmantošana līdz minimumam samazina tādu prettiesisku darbību veikšanu no negodprātīgu darbinieku puses, kas ietekmē uzņēmuma ieņēmumu un pārvadāto pasažieru skaita rādītājus.

Realizēto pasākumu rezultātā reģionālajos pārvadājumos ar autobusiem kopējie ieņēmumi 2018.gada 1.ceturksnī, salīdzinot ar 2017.gada 1.ceturksni, ir palielinājušies par 0,80% (t.sk. ieņēmumi no biļešu pārdošanas ir pieauguši par 0,51%). Savukārt pārvadājumos pa dzelzceļu, ņemot vērā par maksu pārvadāto pasažieru skaita pieaugumu par 0,11%, kopējie ieņēmumi ir pieauguši par 3,40% (t.sk. ieņēmumi no biļešu pārdošanas ir pieauguši par 1,60%).

Pārvadātāju ieņēmumus ietekmē arī “nelegālie” pasažieru pārvadātāji, kas sniedz pakalpojumus bez noslēgta sabiedriskā transporta pakalpojumu pasūtījuma līguma un sabiedriskā transporta pakalpojumu sniegšanas tiesību apliecinājuma, un par to darbību saņemto informāciju VSIA “Autotransporta direkcija” nosūta Valsts ieņēmumu dienestam un Valsts policijai, kas kompetences ietvaros var veikt nepieciešamos kontroles pasākumus, lai VSIA “Autotransporta direkcija” varētu vērtēt attiecīgo pārvadātāju atbilstību labas reputācijas prasībām un lemt par licenču darbību apturēšanu vai anulēšanu.

Valsts ieņēmumu dienests ir informējis VSIA „Autotransporta direkcija“, ka jebkuru saņemto informāciju izvērtē kopsakarībā ar jau uzkrāto informāciju par konkrēto nodokļu maksātāju saistībā ar iespējamiem nodokļu nemaksāšanas riskiem un atbilstoši resursiem veic nodokļu administrēšanas pasākumus. Savukārt, Valsts policija pārkāpumus saistībā ar „nelegālu“ regulāro pārvadājumu veikšanu konstatē ļoti reti, jo pēdējā laikā šādi pārvadājumi tiek sniegti ar vieglajām automašīnām līdz 8 pasažieru vietām, kam nav nepieciešama speciālā atļauja (licence) darbības veikšanai. Līdz ar to, ja arī šādi pārkāpumi tiek konstatēti, tad VSIA “Autotransporta direkcija” nav iespējas vērsties pret šādiem pārvadātājiem.

Ņemot vērā iepriekš minēto, būtu nepieciešams paaugstināt kontrolējošo iestāžu (Valsts ieņēmumu dienesta un Valsts policijas) kapacitāti attiecīgajā jomā, un jāveic kompleksi pasākumi „nelegālo“ pārvadājumu izskaušanas jomā, jo šādu pārvadājumu darbība būtiski ietekmē pasažieru pieprasījumu pēc sabiedriskā transporta pakalpojumiem.

**5. Priekšlikumi par grozījumiem Ministru kabineta noteikumos Nr.435.** izpildot Ministru kabineta 2017.gada 12.decembra sēdē (protokols Nr.61 66.§) dotos uzdevumus:

1) Pārskatīt Ministru kabineta noteikumu Nr.435 54.punktā noteikto peļņas aprēķina formulu sabiedriskā transporta pakalpojumu sniedzējiem.

VSIA “Autotransporta direkcija” ir sagatavojusi vairākus peļņas modeļa maiņas variantus, kas kopumā valsts budžeta finansējumā rastu līdz 2 milj. *euro* ietaupījumu, minēais priekšlikums nepieciešama diskusija ar nozares pārstāvjiem

2) Pilnveidot budžeta finansējuma izlietojuma kontroli attiecībā uz republikas pilsētu pašvaldību zaudējumiem par sabiedriskā transporta pakalpojumu veikšanu, paredzot atskaišu iesniegšanu Valsts kases e-pārskatu sistēmā un precizējot atskaites iesniegšanas termiņus.

Ministru kabinets 2018.gada 11.septembrī ir pieņēmis noteikumus Nr. 579 “Grozījums Ministru kabineta 2015. gada 28. jūlija noteikumos Nr. 435 "Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu"” kas paredz pilnveidot sadarbību starp republikas pilsētu pašvaldībām un Autotransporta direkciju, nosakot pienākumu republikas pilsētu pašvaldībām salīdzināt no valsts budžeta saņemto un aprēķināto zaudējumu kompensācijas apmēru, kā arī atlikumu ar Satiksmes ministriju. Grozījumi stāsies spēkā 2019.gada 1.janvārī.

**6. Autoostu sniegto pakalpojumu izmaksu samazināšana.**

Lai samazinātu izmaksas, kuras pārvadātājiem rodas, maksājot par autoostu sniegtajiem pakalpojumiem reisu apkalpošanā un biļešu tirdzniecībā, kuru apjomu pēc esoša normatīvā regulējuma nosaka autoostu valdītāji, pamatojoties uz informatīvo ziņojumu “Par autoostu sistēmas pilnveidošanu, lai veicinātu sistēmas darbības efektivitāti un izmaksu samazināšanu” (MK 2016.gada 26.aprīļa sēdes prot. Nr.20 32.§), Saeimā 2017.gada 28.septembrī ir pieņemti grozījumi Autopārvadājumu likumā, kas nosaka, ka no 2019.gada 1.janvāra autoostu reģistrāciju, pārreģistrāciju un darbības uzraudzību veiks Autotransporta direkcija. Vienlaikus grozījumi likuma 33.pantā uzdod Ministru kabinetam noteikt kārtību kādā no valsts budžeta finansē autoostu sniegtos pakalpojumus. Lai veiktu objektīvi precīzu aprēķinu, pašlaik tiek izstrādāti Ministru kabineta noteikumi, kuros ietvers kārtību kādā veic tiek saskaņota autoostu pakalpojumu maksa, kas objektīvi ierobežos autoostu valdītāju izmaksu apmērus, kas kompensējami no valsts budžeta.

Noteikumu projektā attiecīgi ir noteikti autoostās obligāti nodrošināmie pakalpojumi, reglamentēta kartība, kādā tiks saskaņota autoostas pakalpojumu maksa kā arī reglamentēti gadījumi un kārtība, kādā minētā pakalpojumu maksa var tikt pārskatīta

Projekts paredz, ka autoostai tiek noteikti obligāti sniedzamie pakalpojumi un ar tiem saistītās izmaksas. Vienlaikus projekta ir ietverti raksturlielumi katrā autoostu kategorijā (piemēram, uzgaidāmo telpu maksimālā platība, biļešu kašu skaits, platformu skaits u.tml.), kas var tikt iekļautas izmaksu aprēķinā

Ministru kabineta noteikumu projekts izsludināts valsts sekretāru sanāksmē 2018.gada 27.septembrī (prot.Nnr.38, 12.§) VSS-989 un pašlaik noris saskaņošanas process.

Lai mazinātu potenciālo zaudējumu apmēru sabiedriskā transporta pakalpojumu sniedzējiem un attiecīgi arī no valsts budžeta sabiedriskā transporta pakalpojumu nodrošināšanai nepieciešamo papildu finansējumu, Satiksmes ministrija sadarbībā ar VSIA “Autotransporta direkcija” turpinās iesākto darbu:

1) vērtēt un pārskatīt maršrutu tīklu atbilstoši iedzīvotāju pieprasījumam sadarbībā ar republikas pilsētām un plānošanas reģioniem;

2) pārskatīt valsts garantētās peļņas apjomu sabiedriskā transporta pakalpojumu sniedzējiem sagatavojot nepieciešamos grozījumus Ministru kabineta noteikumos Nr.435;

3) iesniegs Ministru kabinetā noteikumu projektu par autoostu darbību un autoostas pakalpojumu maksu saskaņošanu

**V. Nepieciešamais papildus finansējums sabiedriskā transporta pakalpojumu sniedzēju zaudējumu segšanai 2018.gadā.**

Ministru kabinets 2018.gada 2.oktobra Ministru kabineta sēdē (prot. Nr.45 28.§) pieņēma zināšanai Satiksmes ministrijas sagatavoto informatīvo ziņojumu “Par papildu finansējumu sabiedriskā transporta pakalpojumu nodrošināšanai 2018.gadā”

Informatīvajā ziņojumā “Par papildu finansējumu sabiedriskā transporta pakalpojumu nodrošināšanai 2018.gadā”, kas tika izskatīts Ministru kabineta 2018.gada 2.oktobra sēdē, saskaņā ar VSIA “Autotransporta direkcija” (turpmāk – Autotransporta direkcija) rīcībā esošo informāciju un aprēķiniem, lai nodrošinātu sabiedriskā transporta pakalpojumu nepārtrauktību un sabiedriskā transporta pakalpojumu pasūtījumu un iedzīvotāju pieprasījumam, nepieciešamais papildu finansējums no valsts budžeta, ņemot vērā 1.pusgada rezultātus bija aprēķināts 11 926 304 *euro*, tai skaitā:

* 9 239 924 *euro* sabiedriskā transporta pakalpojumu sniedzējiemreģionālajos pasažieru pārvadājumos ar autobusiem un vilcieniem un republikas pilsētu pašvaldībām par sabiedriskā transporta pakalpojumiem 2018.gadā.
* 2 059 701 *euro* AS “Pasažieru vilciens” un par personu ar invaliditāti pārvadāšanu Rīgas pilsētā – 626 679 *euro* par sabiedriskā transporta pakalpojumiem 2017.gadā.

Pamatojoties uz iesniegto ziņojumu, ar Ministru kabineta 2018.gada 3.oktobra rīkojumu Nr.483 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sabiedriskā transporta pakalpojumu sniedzējiem tika piešķirti 6 milj. *euro*, tostarp 626 679 *euro* Rīgas pilsētai par nesegtajiem zaudējumiem 2017.gadā un 5 373 321 *euro* reģionālās nozīmes pārvadātājiem un republikas pilsētu pašvaldībām par 2018.gada sniegtajiem sabiedriskā transporta pakalpojumiem. Turklāt ar Ministru kabineta 2018.gada 4.jūlija rīkojumu Nr.297 “Par valsts nozīmes pasākuma – Viņa Svētības pāvesta Franciska pastorālās vīzītes Latvijā 2018.gada 24.septembrī – nodrošināšanu” sabiedriskā transporta nodrošināšanai tika piešķirts papildus finansējums 19 000 *euro*, kas tiek ņemts vērā pie sabiedriskā transporta pakalpojumu sniedzēju kopējo zaudējumu kompensēšanas.

Vienlaikus Ministru kabinets uzdeva Satiksmes ministrijai līdz 2018.gada 15.novembrim izvērtēt un nepieciešamības gadījumā sagatavot precizēto informāciju par atlikušo nepieciešamo finansējumu kompensācijām zaudējumu segšanai sabiedriskā transporta pakalpojumu sniedzējiem un saskaņot to ar Finanšu ministriju.

Autotransporta direkcija ir apkopojusi 2018.gada deviņos mēnešos sabiedriskā transporta pakalpojumu sniedzēju un republikas pilsētu pašvaldību iesniegto informāciju par no valsts budžeta kompensējamiem zaudējumiem par sabiedriskā transporta pakalpojumu nodrošināšanu (skatīt 1.tabulu).

Neskatoties uz to, ka 2018.gada deviņos mēnešos ir uzlabojušies ieņēmumu rādītāji, t.i., salīdzinot ar 2017.gada to pašu periodu, autobusu satiksmē tie pieauguši par 2,34%, bet vilcienu satiksmē par 5,40%, tomēr ir būtiski palielinājušies sabiedriskā transporta pakalpojumu sniedzēju izdevumi – autobusu satiksmē – 5,97% un vilcienu satiksmē – 5,16%. Palielinoties izdevumiem un pārvadājumu apjomiem teritorijā, kas iziet ārpus republikas pilsētu administratīvās teritorijas vairāk kā 30%, pieaug no valsts budžeta kompensējamo zaudējumu apmērs par 24,49%. No faktisko zaudējumu apkopojuma ir secināms, ka par 2018.gada deviņiem mēnešiem atbilstoši 2018.gada šajā periodā noteiktajam finansēšanas plānam un veiktajiem avansa maksājumiem sabiedriskā transporta pakalpojumu sniedzējiem nav kompensēti 4,2 milj. EUR.

Ievērojot faktisko zaudējumu apjomu 2018.gada deviņos mēnešos, ir secināms, ka kopējās plānotās izmaksas 2018.gadam ir ar pieauguma tendenci, līdz ar to atbilstoši 2018.gada faktiskajiem rezultātiem ir pārskatīti arī kopējie 2018.gada plānotie zaudējumi un valsts garantētās peļņas apmērs. Salīdzinājumā ar sākotnējo sabiedriskā transporta pakalpojumu sniedzēju un republikas pilsētu pašvaldību prognozi, kas atspoguļota Informatīvajā ziņojumā “Par papildu finansējumu sabiedriskā transporta pakalpojumu nodrošināšanai 2018.gadā”, plānotie kompensējamie zaudējumi palielinās autobusu satiksmē par 0,43%, vilcienu satiksmē – 0,57%, bet republikas pilsētu pašvaldībām zaudējumi par maršrutiem, kas iziet ārpus pilsētas administratīvās teritorijas vairāk kā 30%, par 26,61%. **Kopējais kompensējamo zaudējumu pieaugums 2018.gadam pret sākotnēji plānoto ir 626 467 *euro*.**

13.tabula

VSIA “Autotransporta direkcija” plānoto ieņēmumu, izdevumu un zaudējumu kompensācijas pārrēķins 2018.gadam salīdzinājumā ar sākotnējo prognozi

|  |  |  |  |
| --- | --- | --- | --- |
|   | 2018.gads ATD aprēķins pēc 6 mēnešu izpildes, *euro* | 2018.gads ATD aprēķins pēc 9 mēnešu izpildes, *euro* | Izmaiņas |
| *euro* | % |
| PAVISAM KOPĀ: | 59 642 840 | 60 269 307 | 626 467 | 1.05% |
| **Republikas pilsētas (zaudēj. 30% ārpus pilsētas teritorijas)** | **1 342 344** | **1 699 532** | **357 188** | **26.61%** |
| **Reģionālie pārvadājumi** | **58 300 496** | **58 569 775** | **269 279** | **0.46%** |
| **t.sk. autobusi** | **45 751 665** | **45 949 011** | **197 346** | **0.43%** |
| *Biļešu ieņēmumi* | *36 097 777* | *36 509 644* | *411 867* | *1.14%* |
| *Degvielas izmaksas* | *16 777 463* | *16 828 524* | *51 061* | *0.30%* |
| *Atalgojums transportlīdzekļu vadītājiem un VSAOI* | *20 991 484* | *20 937 918* | *-53 566* | *-0.26%* |
| *Izdevumi par autoostu pakalpojumiem* | *4 850 188* | *4 850 188* | *0* | *0.00%* |
| *Sabiedrisko transportlīdzekļu nolietojums un amortizācija* | *7 923 695* | *7 923 695* | *0* | *0.00%* |
| *Kopējie pārējie izdevumi* | *28 255 196* | *28 803 051* | *547 855* | *1.94%* |
| *Peļņa* | *3 051 416* | *3 115 279* | *63 863* | *2.09%* |
| **t.sk. vilcieni** | **12 548 831** | **12 620 764** | **71 933** | **0.57%** |
| *Biļešu ieņēmumi* | *19 206 763* | *20 073 436* | *866 673* | *4.51%* |
| *Dīzeļdegvielas izmaksas* | *2 377 676* | *2 432 701* | *55 025* | *2.31%* |
| *Elektroenerģijas izmaksas* | *3 267 888* | *3 166 497* | *-101 391* | *-3.10%* |
| *Atalgojums citiem darbiniekiem un VSAOI* | *6 938 909* | *6 771 669* | *-167 240* | *-2.41%* |
| *Remonta izmaksas* | *3 566 709* | *3 497 872* | *-68 837* | *-1.93%* |
| *Sabiedrisko transportlīdzekļu nolietojums un amortizācija* | *2 703 169* | *2 665 061* | *-38 108* | *-1.41%* |
| *Citi pamatlīdzekļi (biļešu uzskaites sistēma)* | *706 985* | *518 905* | *-188 080* | *-26.60%* |
| *Administrācijas izmaksas* | *3 824 327* | *3 789 852* | *-34 475* | *-0.90%* |
| *Kopējie pārējie izdevumi (izņemot infrastruktūra)* | *7 224 356* | *8 687 511* | *1 463 155* | *20.25%* |
| *Peļņa* | *1 145 575* | *1 164 132* | *18 557* | *1.62%* |

Attiecībā uz republikas pilsētu pašvaldību zaudējumu par maršrutiem, kas iziet ārpus pilsētas administratīvās teritorijas vairāk kā 30%, pieaugumu 2018.gadā Autotransporta direkcija informē, ka, 2018.gada sākumā Rīgas pilsētai tika pārskatīta maršruta tīkla robežas atbilstība faktiskai administratīvās teritorijas robežai, kā rezultātā kopējais nobraukums Rīgas pilsētas maršrutos, kas iziet ārpus pilsētas administratīvās teritorijas vairāk kā 30%, palielinājās par 20%. Lai arī kopā visās republikas pilsētu pašvaldībās maršrutos, kas iziet ārpus pilsētas administratīvās teritorijas vairāk kā 30%, ieņēmumi 2018.gada 9 mēnešos salīdzinājumā ar 2017.gada to pašu periodu ir pieauguši par 7,4%, tomēr pie straujā izmaksu kāpuma par 18,4%, plānotie zaudējumi, tai skaitā valsts garantētā peļņa, prognozējami par 26,61% jeb par 357 188 *euro* lielāki nekā sākotnēji, pamatojoties uz 2018.gada pirmo divu ceturkšņu rezultātiem.

Saistībā ar reģionālās nozīmes pārvadājumos faktisko izmaksu pieaugumu, jāatzīmē, ka Autotransporta direkcija, izvērtējot plānotās izmaksas, pamatojoties uz 2018.gada 6 mēnešu rezultātu, neprognozēja, ka degvielas cenas kāpums saglabāsies tik straujš, jo, sākot ar 2018.gada jūlija mēnesi, kad degvielas mazumtirdzniecības cenas (bez pievienotās vērtības nodokļa) bija sasniegušas 1 *euro*/litrā, bet jau oktobrī, novembrī tās palielinājušās līdz 1,05 *euro*/litrā. Tādējādi reģionālās nozīmes pārvadājumos ir pārskatīta sākotnējā prognoze, palielinot to par 0,5% jeb par 106 086 *euro (autobusu pārvadājumos – 51 061 euro, vilcienu satiksmē – 55 025 euro).*

Par pārējo izdevumu palielināšanos sabiedriskā transporta pakalpojumu nodrošināšanā paskaidrojam, ka autobusu satiksmē, pārskatot 2018.gada 9 mēnešu rezultātus, ir plānots palielināt 2018.gada izmaksas, kā piemēram, *Maksājumi par biļešu izplatīšanu* (aptuveni 95 tūkst. *euro* pret sākotnējo prognozi), kas saistīts ar bezskaidras naudas norēķinu ieviešanu autobusu satiksmē – ne tikai norēķinos ar maksājumu kartēm, bet arī biļešu tirdzniecība ar interneta starpniecību. Vienlaikus palielināmas arī izmaksas par *Sabiedriskajā transportlīdzeklī izmantojamo inventāru* (aptuveni 48 tūkst. *euro*), kas saistīts ar videonovērošanas iekārtu iegādi un uzstādīšanu. Tāpat pieaugušas izmaksas saistībā ar atlīdzības palielināšanos atbalsta personālam un VSAOI likmes palielinājumu transportlīdzekļu apkopes un remonta zonās (250 tūkst. *euro*) un administrācijas atalgojuma izmaksu palielinājums (155 tūkst. *euro*).

Saistībā ar pārvadājumiem pa dzelzceļu pārējo izdevumu apjoma pārskatīšanu var pamatot ar šādu izmaksu izmaiņām – plānotais izmaksu pieaugums saistīts ar rezerves daļu iegādes izmaksu pieaugumu (aptuveni 185 tūkst. *euro* pret sākotnējo prognozi). Saglabājas atbalsta personāla (ritošā sastāva mazgātāju) atalgojuma un VSAOI likmes pieauguma ietekme (aptuveni 76 tūkst. *euro*), un palielināmas *Citas ar sabiedriskā transporta pakalpojumu nodrošināšanu saistītās izmaksas* (aptuveni 390 tūkst. *euro*) telpu nomām, komunālajiem pakalpojumiem, mazvērtīgajam inventāram, izbraukuma naudai saistībā ar tūrēm atbilstoši vilcienu kustības grafikam. Savukārt lielākais pārējo izmaksu apjoms, ko Autotransporta direkcija iepriekš netika novērtējusi pietiekami, ir saistībā ar vilcienu vadītāju (mašīnistu) atalgojumu un VSAOI. Uzņēmums minētās izmaksas bija iekļāvis savā prognozē (skatīt informatīvā ziņojuma 3.tabulu), bet Autotransporta direkcija tās attiecināja uz pārējām izmaksām, jo tām nebija paredzēti būtiski pieaugumi attiecībā pret iepriekšējiem gadiem (mašīnistu atalgojuma izmaksas un VSAOI kopējās izmaksās sastāda 3,92 milj. *euro* 2016.gadā, 4 milj. *euro* – 2017.gadā un 4,1 milj. *euro* plānots 2018.gadā). Tomēr kopējā izdevumu apjomā tām ir būtiska ietekme, tādēļ, pārskatot kopējos plānotos izdevumus par 2018.gadu vilcienu satiksmē, pārējo izmaksu apjomā ir ietverts mašīnistu atalgojums pilnā apjomā, kas pret sākotnējo prognozi palielina izdevumus aptuveni par 637 tūkst. *euro* atalgojumam un par 153 tūkst. *euro* VSAOI.

Plānotās zaudējumu kompensācijas palielinājums, to starpā attiecībā uz valsts garantēto peļņu, ir izveidojies, jo 2018.gadā, palielinoties pārvadāto pasažieru skaitam (reģionālajā satiksmē 2018.gada 9 mēnešos salīdzinājumā ar 2017.gada to pašu periodu maksājošie pasažieri pieauguši par 2%), ir pieauguši biļešu ieņēmumi. Tā kā valsts garantētā peļņa tiek aprēķināta no divām komponentēm – biļešu ieņēmumiem un maršrutā veiktā nobraukuma, tad 2018.gada 9 mēnešos reģionālās nozīmes pārvadājumos nobraukumam, samazinoties par 408 357 kilometriem, ieņēmumi sakarā ar pasažieru skaita palielinājumu ir pieauguši par 1,41 milj. *euro*. Tādējādi kopējā prognoze par 2018.gadu ir pārskatīta un valsts garantētās peļņas apjoms palielināts par 82 420 *euro*.

Ņemot vērā 2018.gadā papildus finansējuma no Līdzekļiem neparedzētiem gadījumiem piešķiršanu un kopējo valsts budžeta bāzes finansējumu 2018.gadam sabiedriskā transporta pakalpojumu sniedzējiem un republikas pilsētu pašvaldībām **par 2018.gadu nepieciešams papildus finansēt vēl 4 474 070 *euro*** *(skatīt aprēķinu 14.tabulu).*

14.tabula

Sabiedriskā transporta pakalpojumu sniegšanai papildus nepieciešamais finansējums 2018.gadam

|  |  |  |  |
| --- | --- | --- | --- |
|  |  | Faktiskā izpilde | Precizētā prognoze 2018.gadam  |
|   |   | 2017.gada 9 mēneši | 2018.gada 9 mēneši | Izmaiņas (%) | Sabiedriskā transporta pakalpojumu sniedzēju ar braukšanas maksas atvieglojumiem saistītie zaudējumi (1) | Zaudējumi sabiedriskā transporta pakalpojumu sniedzējiem (2) |
| A | **Valsts budžetā piešķirts (bāze):** |  | **48 405 292** |  | **20 238 859** | **41 359 269** |
|   | republikas pilsētas |  | 8 255 483 |  | 11 195 212 | 1 239 571 |
|   | reģionālie pārvadājumi: |  | 40 149 809 |  | 9 043 647 | 40 119 698 |
|  | *autobusi* |  | *31 288 825* |  | *6 818 703* | *32 262 979* |
|  | *vilciens* |  | *8 860 984* |  | *2 224 944* | *7 856 719* |
|   | **Papildus finansējums no LNG 02.00.00 \*** |  |  |  |  | **5 392 321** |
|   | republikas pilsētas |  |  |  |  | 102 773 |
|   | reģionālie pārvadājumi: |  |  |  |  | 5 289 548 |
|  | *autobusi* |  |  |  |  | *4 233 804* |
|  | *vilciens* |  |  |  |  | *1 055 744* |
| **B** | **Kompensējamie zaudējumi, t.sk. peļņa** | **49 232 758** | **52 596 061** | ***6.83%*** | **20 238 859** | **60 269 307** |
|   | republikas pilsētas: | 9 282 595 | 9 547 555 | *2.85%* | 11 195 212 | 1 699 532 |
|  | *zaudēj. 30% ārpus pilsētas teritorijas* | *1 023 886* | *1 274 649* | *24.49%* | *0* | *1 699 532* |
|  | *zaudēj. par personām ar invaliditāti, t.sk. PVN* | *8 258 709* | *8 272 906* | *0.17%* | *11 195 212* | *0* |
|   | reģionālie pārvadājumi: | 39 950 163 | 43 048 506 | *7.76%* | 9 043 647 | 58 569 775 |
|  | **autobusi** | **31 500 881** | **34 220 616** | ***8.63%*** | **6 818 703** | **45 949 011** |
|   | *ieņēmumi autobusi* | *27 034 591* | *27 668 482* | *2.34%* |  | *36 509 644* |
|   | *izdevumi autobusi* | *56 210 403* | *59 566 881* | *5.97%* |  | *79 343 376* |
|   | *peļņa* | *2 325 069* | *2 322 217* | *-0.12%* |  | *3 115 279* |
|  | **vilcieni** | **8 449 282** | **8 827 890** | ***4.48%*** | **2 224 944** | **12 620 764** |
|   | *ieņēmumi vilcieni* | *14 398 573* | *15 175 415* | *5.40%* |  | *20 073 436* |
|   | *izdevumi vilcieni* | *21 995 527* | *23 131 574* | *5.16%* |  | *31 530 068* |
|   | *peļņa* | *852 329* | *871 731* | *2.28%* |  | *1 164 132* |
|   |   |  |  |  | C=A-B | C=(rep.pilsētas A2-B2) + (reģ.pārvad. A2-(B2-B1)) |
| **C** | **Starpība (trūkstošais finansējums)** |  | **-4 190 769** |  | **0** | **-4 474 070** |
|   | republikas pilsētas  |  | -1 292 072 |  | 0 | -357 188 |
|   | reģionālie pārvadājumi:  |  | -2 898 697 |  | 0 | -4 116 882 |
|   | autobusi |  | -2 931 791 |  | 0 | -2 633 525 |
|   | vilciens |  | 33 094 |  | 0 | -1 483 357 |
|  | **Pavisam kopā (C1 + C2)** |  |  |  | **-4 474 070** |
| \* Papildus finansējums no LNG 02.00.00: |
|  - Par Pāvesta vizīti 19 000 EUR (MK 04.07.2018. Rīkojums Nr.297); |
|  - Papildus līdzekļi 6 milj. EUR (MK 03.10.2018. rīkojums Nr.483); Norādīti tikai 5 373 321 EUR, jo 626 679 EUR piešķirti Rīgas domei par 2017.gadu |

Vienlaikus ar Ministru kabineta 2018.gada 3.oktobra rīkojumu Nr.483 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” piešķirtajiem 626 679 *euro* Rīgas pilsētai par nesegtajiem zaudējumiem 2017.gadā ir samazināts pagājušā gada nekompensēto zaudējumu apmērs, tomēr AS “Pasažieru vilciens” 2017.gadā no valsts budžeta ir aprēķināti, bet nav kompensēti zaudējumi par sabiedriskā transporta pakalpojumu nodrošināšanu, tai skaitā valsts garantētā peļņa – **2 059 701 *euro***apmērā.

**Kopā nepieciešamais papildu finansējums no valsts budžeta** apakšprogrammā 31.06.00 ir **6 533 771 *euro*,** tai skaitā:

* 1. Lai nodrošinātu sabiedriskā transporta pakalpojumu nepārtrauktību un sabiedriskā transporta pakalpojumu pasūtījumu un iedzīvotāju pieprasījumam, **2018.gadam** nepieciešams piešķirt papildus finansējumu **4 474 070 *euro***sabiedriskā transporta pakalpojumu sniedzējiemreģionālajos pasažieru pārvadājumos ar autobusiem un vilcieniem un republikas pilsētu pašvaldībām.
1. Nepieciešams piešķirt papildus finansējumu **par 2017.gadā** aprēķinātajiem, bet nekompensētajiem zaudējumiem par reģionālās nozīmes pārvadājumos sniegtajiem sabiedriskā transporta pakalpojumiem **– AS “Pasažieru vilciens” 2 059 701 *euro*.**

Piešķirot papildus finansējumu 6 533 771 *euro* apmērā zaudējumu kompensēšanai sabiedriskā transporta pakalpojumu sniedzējiem tiek izpildītas valsts uzņemtās saistības, kas noteiktas sabiedriskā transporta pakalpojumu līgumos, par 2017. un 2018.gadu.

Satiksmes ministrs U.Augulis

Vīza: Valsts sekretārs K.Ozoliņš

Ziemele-Adricka, 67028036

Dana.Ziemele-Adricka@sam.gov.lv

Grīviņa, 67356130

Kristine.Grivina@atd.lv

1. Pēdējais precizējums uz 2018.gada 12.jūliju [↑](#footnote-ref-1)
2. Piemēram, 2015.gadā Rīgas un Liepājas pilsētas pieņēma lēmumu par braukšanas maksas (tarifu) celšanu republikas pilsētas teritorijā, kas radīja vismaz 2 milj. valsts budžeta dotācijas iztrūkumu saistībā ar personu ar invaliditāti pārvadāšanu [↑](#footnote-ref-2)
3. Izņēmums ir 2014.gads, kad vēl nebija izstrādāti Ministru kabineta noteikumi Nr.435 jaunā redakcijā un nebija izveidota Sabiedriskā transporta padome [↑](#footnote-ref-3)
4. Ministru kabineta noteikumu Nr.435 59.punkts paredz, ka, ja sabiedriskā transporta pakalpojumu pasūtījuma līgumā nav noteikts citādi, pasūtītājs zaudējumu kompensāciju izmaksā avansā un avansa apmērs nevar būt mazāks par 95% no nepieciešamo zaudējumu kompensācijas apmēra, kas aprēķināts Ministru kabineta noteikumu vai līgumā noteiktajā kārtībā [↑](#footnote-ref-4)
5. Dati fiksēti uz 2018.gada 12.jūliju, jo daļai sabiedriskā transporta pakalpojumu sniedzēju par 2017.gadu vēl tiek izskatīti un analizēti gada pārskati atbilstoši Ministru kabineta noteikumu Nr. 46., 47., 48. un 49.punktā noteiktajai kārtībai, kā arī notiek kompensācijām paredzēto līdzekļu izmantošanas likumības, lietderības un pareizības pārbaudes par 2017.gadu. [↑](#footnote-ref-5)
6. Zaudējumi aprēķināti, ievērojot Ministru kabineta noteikumu Nr.435 2.1. un 2.5.apakšpunktā noteikto, kā arī sabiedriskā transporta pakalpojumu līgumos noteikto kompensācijas aprēķināšanas kārtību saskaņā ar līgumcenu [↑](#footnote-ref-6)
7. 2014.gadā spēkā bija Ministru kabineta 2012.gada 15.maija noteikumi Nr.341 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu”, kur kompensācija tika ierobežota ar maksimāli kompensējamām izmaksām [↑](#footnote-ref-7)
8. Centrālās statistikas pārvaldes dati http://www.csb.gov.lv/dati/e-publikacijas-38705.html [↑](#footnote-ref-8)
9. Konduktori, pavadoņi, kasieri, revidenti, vecākie biļešu kasieri, ekipēšanas grupas darbinieki, ekspluatācijas ceha darbinieki, ražošanas administrācijas darbinieki u.c. darbinieki. [↑](#footnote-ref-9)
10. Saskaņā ar VSIA “Autotransporta direkcija” apkopoto sabiedriskā transporta pakalpojumu sniedzēju sniegto informāciju [↑](#footnote-ref-10)
11. Aprēķins – no 10.tabulā 9 757 170 + ((1 026 806 x (4 115 997 / 4 431 855) – 4 115 997) = 6 594 799 [↑](#footnote-ref-11)
12. Aprēķins – no 10.tabulā 2 785 030 + ((1 026 806 x (315 858 / 4 431 855) – 315 858) = 2 542 352 [↑](#footnote-ref-12)
13. Atbilstoši Ministru kabineta noteikumu Nr.435 17.punktam, ja gadskārtējā valsts budžeta likumā piešķirtie valsts budžeta līdzekļi nav pietiekami, lai kompensētu radušos šo noteikumu  [6. punktā](https://m.likumi.lv/doc.php?id=275812#p6) minētos zaudējumus, un nenodrošina atbilstību šo noteikumu [16. punktā](https://m.likumi.lv/doc.php?id=275812#p16) minētajām prasībām, Sabiedriskā transporta padome pārskata plānotā reģionālās nozīmes maršrutu tīkla apjomus nākamajam gadam (kilometrus); plānotos tarifus nākamajam gadam (braukšanas maksu); sabiedriskā transporta pakalpojumu pasūtījuma līgumos un normatīvajos aktos paredzētās, bet ieviešanas termiņus nesasniegušās kvalitātes prasības sabiedriskā transporta pakalpojumam. [↑](#footnote-ref-13)
14. Ministru kabineta noteikumu Nr.435 13.punkts nosaka, ka Sabiedriskā transporta padome, apstiprinot plānoto maršrutu tīkla apjomu nākamajam gadam reģionālās nozīmes maršrutos (kilometros), paredz, ka maršrutu tīkla apjoms nevar mainīties vairāk kā 5%, izņemot gadījumu, ja izmaiņas maršrutu tīklā ir nepieciešamas sociālo un ekonomisko izmaiņu dēļ (piemēram, būtiskas pasažieru plūsmas izmaiņas) [↑](#footnote-ref-14)
15. Ministru kabineta noteikumu Nr.435 17.punkts nosaka, ja gadskārtējā valsts budžeta likumā piešķirtie valsts budžeta līdzekļi nav pietiekami, lai kompensētu zaudējumus, Sabiedriskā transporta padome pārskata plānotā reģionālās nozīmes maršrutu tīkla apjomus nākamajam gadam (kilometrus), plānotos tarifus nākamajam gadam (braukšanas maksu) un sabiedriskā transporta pakalpojumu pasūtījuma līgumos un normatīvajos aktos paredzētās, bet ieviešanas termiņus nesasniegušās kvalitātes prasības sabiedriskā transporta pakalpojumam [↑](#footnote-ref-15)